text:
2257 Views
Nessim Pan Production City Boy Beat Dis Beat Verse 1 Abazadde batoba Nga banoonya kikumi kya fiizi, oh no Eky’okulya bwe kyabula Ng’omuzadde ng’akaaba Wali mu kisenge kye, oh no Abato tetwamanya Twalowooza osanga ssente baakola dda, eh heh Kino nkyebaliza Mukama Amagezi ge yampa bwe nnakula Ssente nafuna bwe nakola Koivu above them all Chorus Oh nanana, heh Njagala nkwebaze Olw’ebirungi by’ompadde Oh Lord Oh nanana, eh Nze leka nkwebaze Leka nkutijjise Oh Lord Oh nanana, heh Njagala nkwebaze Olw’ebirungi by’ompadde Oh Lord Oh nanana, eh Nze leka nkwebaze Leka nkutijjise Oh Lord Verse 2 Nze ani! Akozesa abakozi ne mbasasula Huh! Nze ani! Eyali ku kkubo nga ntunda sumbuusa yiii Okay, kati yenze Mutabani wammwe Nsaba abakadde muyimbe Nti Mukama w’amaanyi Bino bye ndeese Mu mikwano gyange Musituke tujaguze Nti Mukama w’amaanyi Chorus Oh nanana, heh Njagala nkwebaze Olw’ebirungi by’ompadde Oh Lord Oh nanana, eh Nze leka nkwebaze Leka nkutijjise Oh Lord Oh nanana, heh Njagala nkwebaze Olw’ebirungi by’ompadde Oh Lord Oh nanana, eh Nze leka nkwebaze Leka nkutijjise Oh Lord Verse 3: Tuvudde wala Baaseka Abalala baagobanga Kati ntuuse wala Mukama mpa ekisa Nze naye tukikoana Hmmm!!!, twali Abaali bagamba tetwevuga Oh yeah eh eh, twali Abaali bagamba nti twekoza Kancacance, eh eh eh Eno nkuuka Yakunoonya ssaati entuuka Ennyonyi mbuuka Lwakuba nga Mukama ansuuta Ssente ngyoola Mu maaso ga Mukama nga ŋŋonda Kano ke kassera njooga Mmotoka ez’ebbeeyi twevuga Chorus Oh nanana, heh Njagala nkwebaze Olw’ebirungi by’ompadde Oh Lord Oh nanana, eh Nze leka nkwebaze Leka nkutijjise Oh Lord Oh nanana, heh Njagala nkwebaze Olw’ebirungi by’ompadde Oh Lord Oh nanana, eh Nze leka nkwebaze Leka nkutijjise Oh Lord
Advertisement
Kankwebaze | New Chapter Africa Music
2258 Views
Dont Stop | Bebe Cool
67 Views
Correct | Ykee Benda
149 Views
Sugar | Rebo Chapo
232 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement


c: text/html

text:
Amawulire
Embwa bajisanze ery’omulambo gw’omwana
Ivan Ssenabulya
August 7th, 2019
Bya Prosy Kisakye
Poliisi mu district ye Luweero eriko omukazi gwetadeko obunyogoga ku bigambibwa nti aliko kyamanyi ku mulambo gw’omwana ogw’abadde guliibwa embwa.
Okusinzira ku Rose Nakanjako omutuuze ku kyalo Ntangaala, yabade mu nnyumba mutabani we namuyita oluvanyuma lw’okulaba embwa ng’esikasika n’omulambo gw’omwana.
Ono anyonyodde nti bagenze ewa ssentebe w’ekyalo Samuel Kakoza oluvanyuma eyatemezza ku poliisi.
Omudumizi wa poliisi e Luwero Ahmed Lushana agambye nti baleese embwa ekonga olusu, maka g’omukyala omu, baamukute okwongera okunonyereza.

robotstxt: allowed

filter: keep


text:
Amawulire
Owa bodaboda attiddwa mu bukambwe
Ivan Ssenabulya
August 17th, 2019
Bya Magembe Sabiiti, Omuvuzi wa bodabooda ku siteegi y’e Kalamba mu town Council ya Kiganda e Kassanda abadde amaze enaku 3 nga abuze azuliddwa nga yattibwa.
Omugenzi ye Ssekate Matia nga omulambo gwe guzuuliddwa ku kyalo Nakakenke era nga gutandise okuvunda.
Abavuzi ba bodaboda mu kitundu kino balajanidde Police okubatasako ababbi ababatta n’okutwala pikipiki zaabwe.
Omwogezi wa Police mu Wamala region Ochom Nobert ategezezza nga Police bwetandise okunonyereza ku bayinza okuba nga benyigira mu ttemu lino.


text:
Amawulire
Omusango gwa Banubbi gwebaloopa Gavt gutandise okuwulirwa
Ivan Ssenabulya
November 9th, 2022
Bya Ruth Anderah,
Kkooti y’omukago gwa East Africa leero etandise okuwulira omusango gw’ab’eggwanga lya abanubbi gwe baloopa Gavumenti ebasasule ensimbi zabwe eziri eyo mu bukadde bwa doola 500 zebagamba nti zabawambibwako okuva ku zi account zaabwe ezaali mu zi bank mu mwaka gwa 1979 ku mulembe gwa President Idd Amin.
Bano abali eyo mu 1005 bakulembeddwamu sentebe w’ekibiina ki NRM owa Town Council y’e Bombo Ismail Dabule ng’ali wamu ne munnamateeka wabwe Richard Omongole nga baagala Court eno elagire gavumenti yakuno ng’eyita mu Ssabawolereza waayo einsi zaabwe zibawebwe,
Court eno etude ku Court y’eby’obusubuzi mu Kampala etude abalamuzi 5 nga bakulembeddwa omulamuzi Nestor Kayobera.
Oluuyi oluwaabi lugamba nti account zaabwe zatekebwako envumbo awataali nsonga nambulukufu.
Bagamba nti ensimbi zaabwe zikuumiddwa mu bank ya Uganda ng’emigabo naye ekyokugaana okuzibawa bakyesigamya ku mbeera y’okubeera ab’eggwanga ly’eyali omukulembeze w’eggwanga elyo Idd Amin Dada.
Okusinziira ku munnamateeka wabwe Ricard Omongole, omusango gwabwe bagutambuzza okutuuka mu Court ensukulumu era nekkanya nabo bawebwe nsimbi zaabwe kyokka kawefube yenna owokwogerezeganya ne Ssabawolereza wa Gavumenti n’abalala abakwatibwako ku ky’okubasasula agudde butaka.
Bagamba nti kati essuubi libali mu court eno okulagira ku ggwanga li namukago okukkiriziganya nensalawo ya Court bawebwe ensimbi zaabwe.
Court eno ekkiriziganyizza okuwulira enonga zaabwe omwaka ogujja era nebasasibwa enjuuyi zombie okuteekayo obujulizi bwabwe obutasukka nga 23/01/2023


text:
Amawulire
Kkooti ejjulirwamu enywezezza ekibonerezo eky’myaka 23 eri eyakwata abaana 4
Ivan Ssenabulya
November 10th, 2022
Bya Ruth Anderah,
Kkooti ejulirwamu enywezeza ekibonerezo ky’okusibwa emyaka 23 ekyaweebwa omusajja ow’emyaka 54 olw’okukabasanya abaana abalenzi bana.
Omulamuzi wa kkooti enkulu e Mubende mu kiseera ekyo Elizabeth Nahamya, yasingisa Wilfred Wamono emisango ena egyokukabasanya abaana mungeri ey’obukambwe era n’asibwa emyaka 23.
Kyokka olw’obutamatira n’ekibonerezo kino yajulira ng’agamba nti ekibonerezo ky’emyaka 23 kikambwe nyo.
Kati abalamuzi abasatu nga bakulembeddwaamu omumyuka wa Ssaabalamuzi, Richard Buteera, baakkirizza ekibonerezo kino kisigalewo bwebategezeza nti Wamono ekikolwa kyeyakola kyali kya sitaani nyo.
Wamono emisango gino yagizza mu mwaka gwa 2010 mu disitulikiti y’e Mubende era nti bonna abaamutulugunya baali bayizi.


text:
1. Mmunyeenye y’oku nnyanja, liiso ly’aboonoonyi,
Fatima watuyita, ffenna tujje gy’oli.
Ekidd.: Nnyina Yezu Kristu ku Kalvario,
Watuzaala ffe abantu tuli babo;
Nnyina Omulokozi Mugole waffe,
Kabaka wa Rozari beera Nnyaffe.
2. Maria gutusinze, gutusse ne mu vvi,
Sonyiyisa ffe aboonoonyi tuggye ku sitaani.
3. Abalungi banyweze nga baagala Yezu,
Tuwe ne mu nsi yaffe Abatuukirivu.
4. Ggwe nsulo y’ebirungi, Mugabi w’enneema.
N’okutuuka ku Yezu, kkubo eritakyama.
5. Tukukwasizza byonna: essanyu n’ennaku,
Bye biwonge by’asiima, biweereze Yezu.
6. Akaseera katuuse otuwolereze,
Laba bwe tunyiikidde; ssaala ne ssapule.
7. Tukwate ku mukono mu budde obw’okufa,
Otutwale eri Yezu kumpi ne Katonda.
8. Beera Kabaka waffe, naddala jjukira,
Ng’ensi yaffe Uganda bagikusingira.
DOWNLOAD LINK:


text:
Elon Musk Omusajja Asinga Obugagga Munsi Yonna Yaani?
Ye Ssekalowooleza Akola Ebintu Nga Takkoppye Byabalala
Omuwandiisi waffe annyonyola ebifa ku Nnagagga asiinga mu Nsi yonna nga omuntu eyakola ensiimbi nga tagoberedde mitendera abangi gyebayitamu nga bakola obutitimbe bw’ensiimbi.
Bino Byeyalaga
Okumala emyaaka, nalabanga n’okusoma ebiwandiiko ebikwaata ku Elon Musk, naye sabiteekako nnyo birowoozo. Nali nkimanyi nti yeayagunjaawo kampuni y’ebyensimbi ezitambulira ku mutimbagano PayPal, Tesla ne SpaceX nti era Mugagga ffugge.
Gyebuvuddeko, nga maze okusoma eggulire eryawandiikibwa mukyalawe Marie Claire mukatabo,nataandika okulaba firimu ezikwaata ku Elon Musk kumutimagano gwa You Tube. Bwenala firimu zino, nakizuula nti omusajja ono alina obwongo obwesera. Kino kimpa okumwenyumirizaamu.
Musk muyiiya era omutetenkannya akola buli kintu nga talina gweyesigamako. Eno nno si likodda ntono, kituufu buli muntu alowooza, naye abasiinga kuffe tulowooza oba twaagala okulowooza nga abasinga obuungi abalala bwebalowooza. Tetulina birowoozo byabwebange byaffe. Abantu bangi kizibu okwekirizaamu nti ebirowoozo byaabwe bituufu olwokuba nti obukadde n’obukadde abalala, balaba nti ebirowoozo byaabwe bikyaamu.
Musk agamba, nti okusoma obuzimbe bw’ebintu (physics), kyamuyigiriza okulowooza obulungi, okugonjoola ebizibu n’okwebuuza biki byalowooza. kyamuletera okumanya nti buli kyalowoozezaako, kiyinza okuba ekikyaamu okujjako nga amaze okukyekennenyezza dddala naalaba obujulizi obukakasa nti kituufu.
Ndabye firimuze n’obwegendereza obwawaggulu, era kati nkikakasa nti omuntu yenna bwaaba anoonya abantu abalina ebirowoozo ebituufu eby’obwebange Musk, yemuntu asookerwaako.
Obwassekalowooreza bwalina, kunze, kyekimuleetera okusalawo okulungi kuby’obusuubuzi bye. Lowooza kukino, obukadde n’obukadde bw’abantu balowooza nti byoyiiya ekintu ky’ettunzi, olina okukiranga n’olyokka osobola okukitunda. Naye olwokuba Musk Ssekalowooza, yatwaala ekkubo ddala bweyatandika Tesla. yagaana okulanga kampuni eno.
Teeka essira kukyoyiyiiza so ssi kulanga. Musk bwagamba. Amakolero maangi gabuzabuziibwa, basaasaanya ensimbi kubintu ebitayongera mutindo kuby’amaguziibwo.
Ffe ku Tesla, Musk annyonyola, tetuteeka nsiimbi yonna mukulanga. Tuteeka ensiimbi zonna mukunonyereza n’okukulakulanya byetukola okusobola okwongera omutindo gwa motoka zetufulumya.
Obwo bwebwa Ssekalowooleza.
Elon Musk Yaani?
Elon Reeve Musk eyazaalibwa nga 28.06.1971 Nnagagga bifekeera, musiga nsiimbi. Ye Ssentebe, yinginiya era eyatandika Kampuni ya SpaceX, musiga nsiimbi era omuyiiya mu Tesla Inc, Yeyatandika ekitongole The Boring Company era eyatandika Kampuni ya Neuralink ne OpenAl. Alina ensiimbi ezibalirwaamu obuwumbi bwa ensiimbi za America US$221.4. mubippimo ebikyaali ebippya eby’ogwomusaanvu 2022. Musk ye Nnagagga asinga munsi yonna okusinziira ku Bloomberg Billionaires index ne Forbes.
Musk yazaalibwa mu Kibuga Pretoria ekya South Africa era gyeyakulira.yasomerako katono mu Ssetendekkero University of Pretoria nga tannadda Canada nga wa myaaka 17, yafuna obutuuze bwe Canada nga ayita mu nyina eyali yazaalirwa e Canada. Emyaaka ebiri bwegyayitaawo, yayingira Queeb’s University ate nadda mu University ya Pennsylvania gyeyawangulira Digguli mu Ssomo ly’ebyobusuubuzi ne eby’obuzimbe (physics). Yadda e Calfonia mu 1995 okusoma mu Ssetendekero lya Stanford University gyeyasalirawo okusoma ebyobusubuuzi. Eno ne munne Mugandawe Kimbal gyeyatandikira kampuni y’omutimbagano Zip2. Kampuni eno yaguzibwa aba Compaq kubukadde $307 eza America mu 1999. Omwaaka gwegumu, Musk yatandika bank ey’omutimbagano X.com oluvannyuma eyegatta ku Confinity mu 2000 nebakola PayPal. Eno Kampuni nayo yagulibwa aba ebay mu 2002 ku nsiimbi za America obuwumbi $1.5.
Source: Wikipedia


text:
Akabinja akanonyeza abaana amaka g’okubeeramu kandibadde kasanyufu okwogera n’abantu kinoomu oba abagalana abayina amaka ag’esobola mu kulabirira omwana.
Nsaba otukubire essimu oba otuwandikire ebbaluwa y’okumutimbagano tusobole okutegeka olukiiko n’omu ku b’akabinaa akanonyeza abaana amaka..Tuggya kusobola okuddamu ebibuuzo byonna byoyinza okuba nabyo ebikwata ku nsonga z’okuzaala abaana obuggya.
Tewali ssente z’osasula mu kuwuliziganya naffe oba okukola enkiko naffe. Ekyetaago kyaffe ekikulu kwekufunira abaana b’ekibiina kya Malaika Babies Home amaka agalimu obukuumi n’okwagala basobole okweyagala.
Emikutu egy’omugaso kwowuliziganyiza naffe.
adoption@childsifoundation.org
+256 (0) 791777319


text:
Amawulire
Gavumenti tesaanye kuteesa naba ADF
Ivan Ssenabulya
November 22nd, 2021
Bya Ivan Ssenabulya
Omukugu mu byokwerinda atenga munonyereza agamba nti okuteseganya nebajambula aba Allied Democratic Forces oba (ADF) tekikola nnyo makulu.
Omubaka wa munisipaali ye Bugiri, Asuman Basalirwa, wiiki ewedde yaleeta ekiteeso kino eri palamenti ngamba nti kino kisaanye kikolwbwe, kubanga omulabe akuba Uganda amanyikiddwa naye ebigendererwa bye tebinamanyika.
Kino kyawagirwa ababaka abamu, nebagamba nti kisoboka nga gavumenti bwezze eteesa nababaka abalala.
Gavumenti ezze erumiriza nti ADF beali emabega wobulumbaganyi bwa bbomu ezizze zikubwa mu Kampala, waddenga aba Islamic State bebavaayo okwewaana.
Kati Fred Egesa, agambye nti ssi kirungi okuteesa naba ADF abatanavaayo okulaga ebigendererwa byabwe, mu bulmabulukufu, kubanga ssi Uganda yokka gyebakuba naye bakuba namwanga amalala.
Awabudde nti ekiaanye okukolebwa ssi kutta abakwatibwa mu bikolwa bino, naye kubanguyiza obulamu, okusobola okusikiriza abakyabirimu okubivaamu.
Mungeri yeemu, gavumenti ewabuddwa kungeri yokuywezaamu ebyokwerinda mu kibuga, wakati mu kuyta olwebikolwa byobutujju.
Omubaka wa gavumenti e Kampala Hudu Husein, wiiki ewedde yalagidde abatembeeyi bona okuva ku mbalaza, naye bagende mu butale obwateebwawo.
Egesa, agambye nti ssi kirungi okusindikiriza abantu bano, naye gavumenti esaanye okubatekamu obwa mbega bakolagana nayo okujiwa amwulire agobukessi.


text:
Poliisi mu Kampala ekutte omusajja ‘crime preventer’ ku misango gy’okubba Pikipiki okuva ku poliisi, wali ku bitaala bya Jinja Road.
Umar Kiggundu ali mu gy’obukulu 40 yakwattiddwa ku by’okubba pikipiki namba UEE 620R nga 19, omwezi oguwedde Ogwomwenda, era agiddwa ku Poliisi y’e Wandegeya natwalibwa ku kitebe kya Poliisi mu Kampala ekya CPS.
Pikipiki, yalabirizza abasirikale nga tebamulaba nagitwala era ebadde enoonyezebwa okuva omwezi oguwedde.
Ku kitebe kya Poliisi mu Kampala, Kiggundu agambye nti aliko banne we bakolagana mu kubba Pikipiki kyokka abadde akyagaanye okwatuukiriza amaanya gaabwe.
Luke Owoyesigyire, nga y’amyuka omwogezi wa Poliisi mu Kampala n’emirirwano agambye nti Kiggundu aguddwako misango gy’obubbi era Poliisi etandiise okunoonyereza.
Download the Galaxy FM 100.2 App and listen to the radio while on the move.


text:
Ensega zirina ebika 23 munsi yonna, nga ku bino Africa erinako ebika 9.
Uganda yesingamu ekika ky’e Nsega ekisinga obunene mu Africa ng’eno eyitibwa Lappet faced Vulture.
Ensega ky’ekimu ku binyonyi ebimanyiddwa okulya ebintu ebifudde, omuli abantu, ensolo n’ebinyonyi binabyo.
Wabula singa ekisolo kiyitako ennaku n’ekiwunya nnyo, ensega tezirya biwunya.
Mu ngeri yeemu ensega tezikwatibwa ndwadde eziva kun solo enfu zeziba ziridde.
Kino kiva kukuba nti mu mbuto z’ensega mulimu ekirungo kya Acid ekiyamba okusanyaawo obuwuka bwezibeera ziriiridde mu bintu ebifu.
Emmanuel Mukisa Omusomesa w’obutonde ku Uganda Wildlife Conservation Education Center (UWEC) – Zoo e Ntebe agamba nti kino kyekiwanuuzibwa okugamba nti ensega ziyambako okulwanyisa endwadde ezandisaasanye okuva ku nsolo eziba zifudde nga zirina endwadde.
Era wakati mukwegobako obuwuka obuleeta edwadde eziyinza okuva ku bifudde byebirya, ensega bweba erina kyegenda okulya, esooka kweyefukira amagulu gaayo gonna.
Omusulo guno nagwo gulimu acid era ataganya buwuka bwabulabe kukosa nsega.
Wabula mu kiseera kino ensega zisinga kukosebwa obutwa obutegebwa okutta ensolo n’ebinyonyi ebyenjawulo naddala mu nnimiro z’abantu.
Ensega ezo wadde tezirya bimera, naye olulya ekinyonyi oba ekisolo ekibeera kiridde obutwa obwo, nazo zikomekkereza zirugendeddemu.
Ekika ky’ensega ekisinze okukosebwa kyekyo ekimayiddwa nga Ruppell’s Vulture nga kino omuwendo gwakyo kati gwongedde okukendeera.
Kigambibwa nti kati ensega ekika kino ki Ruppell’s Vulture, zisigaddewo ebinyonyi 22,000 munsi yonna.
Wabula ng’oggyeko obutwa, Mukisa Emmanuel agamba nti ensega obutonde bwazo mweziwangaliramu nabwo busanyiziddwawo naddala abantu abasenga mu makuumiro g’ensolo ag’obutonde ( National parks ).
Bisakiddwa: Diana Kibuuka


text:
Waliwo Omuvubuka ow’emyaka 26 akedde okwesalasala omubiri gwonna mbu ngayagala okwetta olwa Gavumenti okulwawo okumuwa emmere era nga amazze ennaku nga talina kaakulya kyonna.
Bino bibadde mu kabuga k’e Kiweebwa ku luguudo lwa Ssemuto mu Gombe Nansana Municipality mu Disitulikiti y’e Wakiso.
Turyakayo Farouk yakedde okwesalasala omubiri gwonna ngakozesa akambe n’eccupa era nga yesaze obulago ne mikono wabula nga abatuuze basobodde okuyita Uganda Police Force ye Jagala nemuddusa mu ddwaliro lye Mmanze-Busaawa Health Centre III okufuna obujanjabi wabula nga embeera ye sinungi.
Abatuuze aboogeddeko ne Radio Simba bategeezezza nti omuvubuka ono asoose kubaako basaba mmere naye nebatamuwa kwekusalawo yette.
Wabula Radio Simba etuuseeko ku ddwaliro omuvubuka ono gyatwaliddwa natutegeezza nti abadde asazeewo yette kubanga talina kyakulya ate nga n’abatuuze bagaanyi okumuwa ku mmere mbu nga bamusosola ate nga talina na ssente zimuzza waabwe e Rukungiri.
📸 Bya Ssaabwe Fred Mugabi
Omuvubuka yesazesaze e Wakiso lwakubulwa kyakulya
Waliwo Omuvubuka ow’emyaka 26 akedde okwesalasala omubiri gwonna mbu ngayagala okwetta olwa Gavumenti okulwawo okumuwa emmere era nga amazze ennaku nga talina kaakulya kyonna.


text:
Amawulire
Abantu emitwalo 2 bagenda kugobwa ku ttaka
Ivan Ssenabulya
September 2nd, 2019
Bya Magembe Sabiiti
Abatuuze abasoba mitwalo 2 mu gombolola ye Manyogaseka mu district ye Kassanda, bolekedde okugobebwa ku ttaka oluvanyuma lwekitongole kyebibira mu gwanga ekya NFA okutegeeza nga bano bwebatudde ku tytaka lybibira.
Kino kidiridde akulira ekitongole kyebibira mu gwanga okufulumya ebbaluwa eraga ng’ettaka erya square mile 28 okutudde egombolola ye Manyogaseka bweriri erye kibira ekimanyiddwa nga Kyabego nga tewali muntu yena akirizibwa kulisabako bwananyini.
Wabula abatuuze bagamba nti ku ttaka lino bamazeeko emyaka egisoba nemu 50.
Kati omubaka wa Kassanda South Simewo Nsubuga ategezezza ng’ensonga eno bwagenda okujanjula eri palamenti.


text:
Minisitule y’Ebyobulamu evuddeyo netegeeza nga abantu abalala 32 bwebazuuliddwa n’obulwadde bwa COVID-19 okuva mu samples ezakebereddwa nga 1-June-2020.
Kati abakakasiddwa okuba nga bakwatiddwa obulwadde ba #COVID19UG bali 489.
19 ku bano bonna ba Ddereeva ba Motoka nnene nga; 14 bakebereddwa ku nsalo y’e Elegu, 2 Malaba, 2 Busia, 1 Mutukula.
13 ku bano bebamu kubasisinkana abakakasibwa nti balwadde n’abalala abagibwa mu bitundu. Abakawona bali 79.
Abantu abalala 32 bazuulidwa ne COVID-19
Minisitule y’Ebyobulamu evuddeyo netegeeza nga abantu abalala 32 bwebazuuliddwa n’obulwadde bwa COVID-19 okuva mu samples ezakebereddwa nga 1-June-2020.


text:
Poliisi yakoze ekikwekweto olunaku lw’eggulo mu bitundu by’e Naguru Go Down oluvannyuma lwa Poliisi ya Jinja Road okufuna okwemulugunya okuva eri abatuuze nti waliwo omuvubuka Kisoro Paul 19 omutuuze w’e Kamwokya nga abadde alina ekibinja ky’abavubuka ekitigomya abantu b’e Naguru ne Ntinda.Poliisi yasitukiddemu nekola ekikwekweto mweyakwatidde abantu 37 ab’ekibinja kye naye.Uganda Police Force yategezeddwa nti abadde atera okutiisatiisa abantu babba n’emmundu era mu kunoonyereza Poliisi yazudde emmundu enjigirire, Torch, Decorder n’emifaliso 4 egirowoozebwa okubeera emibbe.
Share.


text: Omwoyo, omwoyo, omwoyo, omwoyoMulondo gutonya matondoOmwoyo [Ho], omwoyo, omwoyo, omwoyoDanz Kumampesa producerOmwoyo, omwoyo, omwoyo, omwoyoArtin Pro, bagambeOmwoyo, omwoyo, omwoyo, omwoyoVerse I:Gwe wegombesa ne ba malaikaKu nsi obadde tonalabikaNange mbadde mu lusilikaNga naye amaaso siga zibirizaKiliza nti, nakutegera nyoSsi lulungi wa b’AfirikaBamutaba nze, yandibadde aniGw’okolera ebisikilizaMizila n’amazina [Aha]Ani yali amanyi mbu kiliba ku lunoOmwoyo, ka nkukyusize ekiwatoOkimanyi ng’onda nyo nga caterpillar [Kuba guno omwoyo]Chorus:[Omwoyo] OmwoyoOmwoyo guno mulondo, baby gu kulondola [Bambi][Omwoyo] Omwoyo guno gwe nina kabiiteOluusi gu kulondola baby[Omwoyo] OmwoyoOmwoyo guno mulondo, baby gu kulondola[Omwoyo] Omwoyo guno gwe nina kabiiteOluusi gu kulondola [Mwoyo-lolo]Verse II:[Wan] Omulondo gutonya matondoGgu kwagala wendi wanoOmwoyo mulondo ggu kwagalaOluusi ne bwenkikesa kye yogeleraGguno ggu ku londolaNe bw’oba wekwesa mu nkoolaGgu kulondola gubanga oguliko enky’okoolaBw’otambula otukula omalako oli w’amanyiAmagulu ssebo cardio wa MadhavaniVvako lyo lilinga ka kolomoni ka kunsula ddaluWhat you talk about it? [Kuba gguno omwoyo]Chorus:[Omwoyo] OmwoyoOmwoyo guno mulondo, baby ggu kulondola [Bambi][Omwoyo] Omwoyo guno gwe nina kabiiteOluusi ggu kulondola baby[Omwoyo] OmwoyoOmwoyo guno mulondo, bambi ggu kulondola[Omwoyo] Omwoyo guno gwe nina kabiiteOluusi gu kulondolaVerse III:[Gwe-Gwe] Gwegombesa ne ba malaikaKu nsi mbadde sinakulabaNange mbadde mu lusilikaNga naye amaaso sigazibilirizaYou are hawt, hawt, kama piripiriKye nva sikuvugira ku wiri wiriYour body too nice, it is a good for meOnjagaza okusula mu kikiriYou are hawt [hawt], hawt[hawt], kama piripiriKye nva [Kye nva] sikuvugira ku wiri wiriYour body too nice [body too nice], it is a good for meOnjagaza okusula mu kikiri [Kuba guno omwoyo]Chorus:[Omwoyo] OmwoyoOmwoyo guno mulondo, baby ggu kulondola[Omwoyo] Omwoyo guno gwe nina kabiiteOluusi ggu kulondola baby[Omwoyo] OmwoyoOmwoyo guno mulondo, bambi ggu kulondola[Omwoyo] Omwoyo guno gwe nina kabiiteOluusi gu kulondolaOutro Hook:Wabula otukula omalako oli w’amanyiAmagulu ssebo cardio wa MadhavaniVvako lyo lilinga ka kolomoni ka kunsula ddaluWhat you talk about it? [Jah Live Studios]


text:
Ssaabasajja Kabaka asaasidde ab’enju y’omugenzi Prof. Christopher Magala Ndugwa olwokufiirwa omuntu waabwe.
Obubaka bwa Beene busomeddwa Katikkiro Charles Peter Mayiga mu kusaba kw’okuwerekera omugenzi mu Kanisa ya St. Mark e Mutundwe.
Mu bubaka bwokusaasira bwaweerezza eri Namwandu wamu n’ab’enju ya Ndugwa, Ssaabasajja agambye nti,
“Twafunye amawulire ag’ennaku ag’okufa kwa mukwano gwaffe Dr. Christopher Magala Ndugwa omusika wa taata wammwe, kitalo nnyo. Tukusaasidde nnyo wamu ne bagandabo olw’okufiirwa mwanyinammwe abadde empagi luwaga mu nnyumba y’omugenzi Dr. Ndugwa.
Mu ngeri yeemu ntuusa okusaasira kwange eri Mukyala Robina Mubiru olw’okufiirwa omwamiwe era tukubagiza n’abenganda bonna olwokufiirwa kuno okunene.
Omugenzi abadde mukwano ggwange owannamaddala okuva lwetwamanyigana emyaka mingi ejiyise, kyakusaalirwa kungi nti munnaffe Christopher atuvudde ku maaso nga tukyali mu kiyongobero kya munnaffe Godfrey Kaaya Kavuma, mu mbeera eno tusabiragane Mukama atusibe ekimyu okugumira ebizibu bino”.
Ye Katikkiro Charles Peter Mayiga yeebazizza omugenzi olw’okutuukiriza obuvunaanyizibwa bwe munju ya kitaawe, ng’omusawo omukugu ate nga omugave atatiiririra Kabaka we. Amwebazizza olw’obunyikivu mu kitongole kyokulwanyisa mukenenya e Mulago.
Prof. Ndugwa, omugenzi Hajji Bulayimu Muwanga Kibirige ne bannaabwe abalala bebaleeta ekirowoozo ewa Kabaka okudduka emisinde gyokulwanyisa Nalubiri. Era be baatandikawo ekibiina kyokulwanyisa Nalubiri ekya Sickle cell rescue foundation.
Share.


text: Abasawo abagezesebwa basazeewo okussa wansi ebikola oluvannyuma lwa gavumenti okugaana okussa mu nkola ekiragiro kya president okubongeza omusaala okuva ku mitwalo 750,000 okudda ku 2500,000/-.Mu August w’omwaka guno, president yawandiikira ssaabaminisita Robinah Nabbanja okwongeza abasawo bano omusaala kyokka n’okutuusa leero tekikolwanga.President w’ekibiina ekikulira abasawo abegezesebwa ( Intern Doctor) Dr. Nabwire Mary Lilian agambye tebagenda kukyusa mu kyebasazeeewo okutuusa ng’abakwatibwako ensonga eno babawulirizza.Mu ngeri yeemu ne president w’ekibiina ekitaba abasowo n’abajjanjabi mu Uganda ekya Uganda Medical Association Dr. Odongo Samuel agambye nti nabo bawagidde ekisaliddwawo ba intern doctors kubanga nabo kibanyigiriza okukola n’abantu abatali bamativu.


text:
Omwogezi wa Uganda Police Force ow’ettuntundu lya Elgon Rogers Taitika avuddeyo nakakasa okukwatibwa kw’abasirikale ba Poliisi 6 nga bano kigambibwa nti babadde benyigira mu bubbi. Abakwatiddwa kuliko; D/ASP Gerald Sabiiti No.51086, PC Anthony Wanjala No.64627, D/C Jamada Wangiri No.68822, PPC Kamada Katende No.69001, PPC Fauhara Namwoyo No.55238 ne C/DR Wycliffe Chepkwech, nga bonna ba Sironko Central Police station.
Bano kigambibwa nti babbye ku ddereeva obukadde 10 obw’ensimbi enkalu wamu ne kkatoni z’eŋŋano 122 ezibalirwamu obukadde musanvu n’ekitundu.
Ronald Sikoria 30, ddereeva era omutuuze wo ku kyalo Chepryayi muKwanyi sub-county mu Disitulikiti y’e Kween bamubbira e Nakiwondwe cell, Budadiri Town councilmu Disitulikiti y’e Sironko nga 19 November, 2021.
Kigambibwa nti bano bateeka Sikoria ku mudumu gw’emmundu, era bwebamukebera mu nsawo nebasangamu obukadde 10 era nebamuwaliriza n’okubalekera ebintu byeyali alina.
Share.


text:
Amawulire
UAE esonyiye bannauganda abagendayo mu bukyamu-yakubaza ku bweerere
Ivan Ssenabulya
September 8th, 2022
Bya Prossy Kisakye,
Gavumenti ya United Arab Emirates (UAE) esonyiye bannauganda bankuba kyeyo ababadde mu ggwanga eryo mu bukyamu era egenda kuyambako mu kubakomyawo.
Bino byogeddwa minisita w’ekikula ky’abantu, abakozi n’embeera z’abantu, Betty Amongi bwabadde ayogera eri bannamawulire mu Kampala kunsonga za bannauganda ababonabonera ku mawanga.
Amongi agamba gavumenti egezezzaako okulondoola ensonga ya bakozi ababonabonera mu mawanga ga bawarabu kyokka n’ezuula nti wadde ezimu zirimu eggumba ate endala si ntuufu ng’abantu bagabana ebifaananyi by’abantu abava mu mawanga amalala ababonabona nga beefudde Bannayuganda.
Agattako nti alipoota era ziraga nti Bannayuganda abasinga obungi abali mu buzibu abali ebweru w’eggwanga baakozesa engeri emenya amateeka okutambula.
Mungeri y’emu agamba nti United Arab Emirates ewaddeyo tikiti ez’obwereere okuyamba Bannayuganda ababundabundira munsi yabwe okudda e uganda.
Bukya kulangirira kuno kubaawo Amongi, agamba nti bankuba kyeyo abasoba mu 400 abatagoberera mitendera mituufu okugenda beewandiisiza basobole okubaza.


text:
Okusumululwa okuva mu kutya
- Mukama gwe musana gwange n'obulokozi bwange; gwe nnaatyanga ye ani? Mukama ge maanyi ag'obulamu bwange; anankankanyanga ye ani? ... Kubanga ku lunaku olw'okunakuwala alinkuuma mu kyama mu nnyumba ye: Awakwekerwa mu weema ye we alinkisiza; Alinnyimusa ku lwazi. - Zabbuli Psalms27:1, 5
- Nanoonya Mukama, n'anziramu, N'andokola mu kutya kwange kwonna. - Psalm 34:4
- Naye buli anaawuliranga nze anaabeeranga mirembe, Era anaatereeranga nga tewali kutya kabi. - Engero Proverbs 1:33
- Mugambe abo abalina omutima omuti nti Mubeere n'amaanyi, temutya: laba Katonda wammwe alijja n'okuwalana eggwanga, n'empeera ya Katonda; alijja n'abalokola. - Isaaya Isaiah 35:4
- totya, kubanga nze ndi wamu naawe; tokeŋŋentererwa, kubanga nze Katonda wo: naakuwanga amaanyi; weewaawo, naakuyambanga; weewaawo, naakuwaniriranga n'omukono ogwa ddyo ogw'obutuukirivu bwange.- Isaaya Isaiah 41:10
- Kubanga temwaweebwa nate mwoyo gwa buddu okutya, naye mwaweebwa Omwoyo ow'okufuuka abaana, atukaabya nti Abba, Kitaffe. - Abaruumi Romans 8:15
- Kubanga Katonda teyatuwa ffe omwoyo ogw'okutya, wabula ogw'amaanyi era ogw'okwagala era ogw'okwegenderezanga. - 2 Timoseewo 2 Timoseewo 2 Timothy 1:7
- Katonda kye kiddukiro n'amaanyi gaffe, Omubeezi ddala atabula mu kulaba ennaku.Kyetunaavanga tulema okutya, ensi ne bw'eneekyukanga, N'ensozi ne bwe zinaasigukanga mu buziba obw'ennyanja;Amazzi gaayo ne bwe ganaayiranga ne bwe ganeekuluumululanga, N'ensozi ne bwe zinaakankananga n'okwetabula kwayo. (Seera)- Zabbuli Psalms 46:1-3
- Buli lwe nnaatyanga, Neesiganga ggwe.Mu Katonda ndyebaza ekigambo kye: Katonda gwe nneesize, siritya; Ab'omubiri bayinza kunkola ki? - Zabbuli Psalms 56:3, 4
- Tootyenga lwa ntiisa ya kiro Newakubadde akasaale akagenda emisana;Olw'olumbe olutambulira mu kizikiza, Newakubadde olw'okuzikiriza okufaafaaganya mu ttuntu. - Zabbuli Psalms 91:5, 6
- Bw'onoogalamiranga tootyenga: Weewaawo, onoogalamiranga n'otulo two tunaakuwoomeranga. - Engero Proverbs 3:24
- Tobatyanga: kubanga nze ndi wamu naawe okukuwonya, bw'ayogera Mukama. - Yeremiya Jeremiah 1:8
- Temuli kutya mu kwagala, naye okwagala okutuukirivu kugobera ebweru okutya, kubanga okutya kulimu okubonerezebwa; n'oyo atya tannatuukirizibwa mu kwagala. - 1 Yokaana 1 John 4:18
- Mubeerenga n'empisa ey'obutaagalanga bintu; bye mulina bibamalenga: kubanga ye yennyini yagamba nti Sirikuleka n'akatono, so sirikwabulira n'akatono.N'okwaŋŋanga ne twaŋŋanga okwogera nti Mukama ye mubeezi wange; ssiritya: Omuntu alinkola ki? - Abaebbulaniya Hebrews13:5, 6
- Emirembe mbalekera; emirembe gyange ngibawa: si ng'ensi bw'ewa, nze bwe mbawa. Omutima gwammwe tegweraliikiriranga so tegutyanga. - Yokaana John 14:27
- Kale kubanga abaana bagatta omusaayi n'omubiri, era naye yennyini bw'atyo yagatta ebyo; olw'okufa alyoke azikirize oyo eyalina amaanyi ag'okufa, ye Setaani;era alyoke abawe eddembe abo bonna abali mu buddu obulamu bwabwe bwonna olw'entiisa y'okufa.- Abaebbulaniya Hebrews 2:14, 15


text:
Amawulire
Omusajja alumyeko omukazi okutu lwa nnusu 500/-
Ivan Ssenabulya
December 28th, 2021
Bya Ababuker Kirunda
Mu disitulikiti ye Luuka, omusajja alumyeko omukazi okutu mu nkyana ze nnusu 500.
Bino byabadde ku kyalo Butondora mu tawuni kanso ye Busalamu e Luuka.
Ssentebbe wekyalo Issa Ssenoga ngagambye nti omukazi Sophie Babirye kati ali mu ddwaliro ajanjabibwa.
Obutakanya bwabano bwabadde mu kibanda kya zzaala, nga kigambibw anti omukazi yabuzizza ekinusu kyomusajja, ekyatakudde oluyombo.
Ssentebbe asabye abatuuze bakomye okuzannya zzaala, kubanga ajiramu ebizibu bingi.


text:
TULI MU SSANYU (Fr. James Kabuye)
- Tuli mu ssanyu, tuli mu ssanyu atuuse olwaleero: Olwaleeero
Omununuzi lw’azze tuli mu ssanyu Azaaliddwa.
Omulokozi atuuse omwana wa Katonda Ye Messiya, Ye Messiya
Omununuzi atuuse kyewuunyo Ye Messiya, Ye Messiya x2
(b) ll Atwagala Omununuzi.
Atwagala Kristu nkwewuunya Ggwe atewadde Omununuzi x2
Ha ……….. Omununuzi
Ha ………. Omununuzi
ll Leero Omwana azaaliddwa ku lwaffe
Lw’atuuse Kristu nneyanza lwa ttendo azaaliddwa.
Leero atuuse, leero atuuse, twesiimye Omwana anti azaaliddwa.
- Tuli mu ssanyu …..
(b) Omwana wo. Omununuzi
Omwanawo Patri ataggwawo y’atwewadde Omununuzi x2
Ha …….. Omununuzi
Ha ……. Omununuzi
- Tuli bantu bo, tuli bantu bo Yezu olwaleeero Olwaleero
Omununuzi wamma tuli bantu bo Olwaleero x2
Omulokozi atuuse Omwana wa Kaatonda Ye Messiya, Ye Messiya.
Omununuzi atuuse kye wuunyo Ye Messiya, Ye Messiya.
(b) ll Ffe abaano bo Omununuzi.
Ffe abaana bo Patri tweyanza otuwadde nnyo Omununuzi x2
Ha ……….. Omununuzi
Ha ………. Omununuzi
ll Leero Omwana azaaliddwa ku lwaffe
Lw’atuuse Kristu nneyanza lwa ttendo azaaliddwa.
Leero atuuse, leero atuuse, twesiimye Omwana anti azaaliddwa.
DOWNLOAD LINK:


text:
Omuliro gusanyizaawo amadduuka námayumba g’abantu agasulwamu e Namungoona ku Luyinja, mu Lubaga municipality.
Kiteeberezebwa okuba ngómuliro guvudde ku masannyalaze.
Amaduuka Agasinze okukosebwa kuliko erya hardware,eritunda amata, néritunda ebintu bya bulijjo.
Wabaddewo akalippagano kébidduka olwóluguudo lwe Namungoona okuggalwa,ngébimmotoka ebizikiza omuliro ebisoba mu bitaano nga bireeteddwa okuzikiza omuliro guno, wabula bisaanze ebintu ebisinga bifuuse muyonga.
Abantu ababeera mu mayumba agali okumpi newakutte omuliro balabiddwako nga basengula ebintu byabwe mu mayumba, nga batya nti gubadde guyinza okusaasaanira amayumba amalala.


text:
Amawulire
Minisita Nabakooba alabudde Poliisi kunsonga zéttaka
Ivan Ssenabulya
August 28th, 2021
Bya Magembe Ssabiiti,
Minisita w’eby’ettaka, amayumba n’enkulaakulana y’ebibuga Judith Nabakooba alabudde ebitongole ebikuuma ddembe naddala poliisi okukomya ebikolwa ebyokukwatanga abantu nebabaggalira makomera ku nsonga zettaka awatali kusooka kunonyereza.
Minisita Nabakooba okwogera bino abadde mu ggombolola y’e Kiruuma e Kirwanyi abatuuze abasoba mu 1500 gyebaasengulwa omumbejja Milly Naava Namutebi.
Ettaka eliriko okusika omuguwa liri ku Block 60, Plot 1 e Kirwanyi-Buweekula, nga abatuuze balumirizza Omumbejja Milly Naava Namutebi okozesa abanene mu magye ne poliisi okubasengula ku Bibanja byabwe kyokka nga ettaka kwebatuudde nategezezza nga bweri elya public land.
Minisita Judith Nabakooba alagidde abantu bonna abajjibwa ku ttaka elimanyiddwa nga erya Public Land okuddayo mu Bibanja byabwe balime era nga wano alabudde police obutaddayo kwata Bantu nga ebagulako emisango egitali mateeka.


text:
Amawulire
Omusango gwa Ssegirinya gwóngezedwayo
Ivan Ssenabulya
August 19th, 2021
Bya Ruth Andera,
Omulamuzi wa kooti enkulu mu Kampala, Henerrieta Wolayo alagidde eyavuganya ku kifo kyomubaka wa Kawempe North Sulaiman Kindandala okuleeta obukakafu eri kooti, nti yawa Muhammad Ssegirinya gweyawawabira ebiwandiiko ebikwata ku mpaaba ye.
Omusago gwa Kindalala, gubadde gugenda kutandika okuwulirwa, wabula abakakiiko kebyokulonda, okuyita mu munnamateeka waabwe bagambye nti tewali musango gwonna ku Ssegirinya.
Wabula munnamateeka wa Kindandala, Kenneth Paul Kakande agambye nti Ssegirinya balaga nti baamuwawabira omusango, okuyita mu atwala ekitongole kyamakomera, nokuyita mu Public notice, nga bwebalagirwa.
Kakande agambye nti mu bugenderevu, omuwawabira yebulankanya nagaana okukiriza empaaba yaabwe.
Wabula omulamuzi Wolayo agambye nti tebataddeyo bujulizi ku byonna byebogerako.
Omusango kati, agwongeddeyo, gwakuddamu okuwulirwa nga 2 Sebtemba 2021.
Kindandala yawawabira Ssegirinya, alumiriza nti teyasoma S6.


text:
Estar Lisa Ahurira
Eishengyero rihingwize ekiragiro ekirikwikiriza abakozi abarikubiika n’ekitongore kya NSSF kwihayo sente zaabo n’obu baakuba batakahuumwire emirimo yaabo.
Ekiragiro eki kihinguziibwe nyomwabazyo orwakashatu 17.02.2021 bwanyima y’okumara ameezi kirikuhaajaanwaho
Obushonshorekye obwingi omukiragiro eki bubaire bwahinguziibwe eishengyero kandi ekibaire kisigaire kibaire kiri obushonshorekye bubiri obu eishengyero ribaire ritakaikiriize.
Akashonshorekye akaine akakwate n’omuntu kubaasa kutunga sente ze atakahuumwire hamwe n’okucwamu abashemereire kujunaanwa ekitongore kya NSSF; ahagati y’ekitongore eky’emirimo n’ekikura ky’abantu hamwe n’ekitongore eky’eby’empiiha.
Ahanshonga y’omuntu kutunga sente ze kuruga omu NSSF atakahuumwire, ekiragiro nikigira ngu omuntu oine emyaka 45 nainga obiikire na NSSF kumara emyaka erikuhika 10, nabaasa kwihayo obucweka 20 ahari 100 bw’esente ezi abiikireyo.
Habaire haimukaho enshonga erikugira ngu eishengyero tirishemereire kutaho omuhendo gwa sente ogu omuntu otakahuumwire ashemereire kuba naihayo.
Bamwe omubanyabiragiro babaire batensa ngu okucwamu omuhendo gw’esente ezi omuntu arikubaasa kwihayo atakahuumwire kurekyerwe akakiiko ka NSSF. Kwonka ebi byona tibiikiriziibwe.
Obwa hati ekiragiro kirinzire Purezidenti kukiikiriza kandi akakihamya.


text:
Abasawo abegatira mu kibiina kyabwe ekya Uganda Medical Association (UMA) bennyamidde olwa government okuyimiriza abasawo ababadde baawanndiisibwa okujanjaba Covid 19, kyokka netabafunira mirimu mirala.
Bawadde ministry y’ebyobulamu nsalesale wa wiiki emu yokka okukomyawo abasawo abagobeddwa ku mirimu, bwekirema bakulangirira ekiddako.
Mu kiwandiiko kya ministry ekyasiddwako omukono gw’omuteesiteesi Omukulu Dr. Diana Atwine,yawadde ennaku satu okuba ng’ebifo byonna ebyali bisiddwamu abasawo abo okuggalwa, obujanjabi bwa covid 19 busigale mu malwaliro amanene.
Kino kyalese abasawo ababadde bajanjaba mu bifo ebyo nga tebasigazza mirimu, so nga waliwo n’abamu abaalekulira ku mirimu gyebaali nebewandiisa okujanjaba covid 19.
Wabula Dr. Diana Atwine agamba nti ministry tekyalina busobozi busasula basawo bano olw’ebbula ly’ensimbi.
Abasawo abakunganidde e Mulago nga bakulembeddwamu President wabwe owa UMA Dr. Oledo Samuel Odongo, bategezeza nti okugobebwa kwabanaabwe kikolwa ekiraga obutasiima bwa government, ate nga wakyaliwo n’eddibu lya basawo mu bujanjabi obulala mu ggwanga.
Dr Oledo era ategezezza nti embeera y’okugobebwa kwabanaabwe bano ebaletedde okutya nti n’ensonga zabwe ezabekalakaasisa omwaka oguwedde, z’andiremwa okukolwako nga bwebaasuubizibwa.
Nurse Nantayi Maria omu kubagobeddwa agambye nti okugobebwa kugidde mu kaseera nga bakyabanja omusaala gwabwe gwa myezi etaano.
Akiikidde government ensingo olw’obutababalirira bulamu bwabwe, so nti bewaayo nebaweereza eggwanga mu mbeera eyali enzibu.
Ekirwadde ki Covid 19 kyabalukawo mu Uganda mu march wa 2020,ekyawaliriza government okusaawo ebifo ebyenjawulo okujanjabiramu abalwadde ebyatuumwa emergency response centres.


text:
Payisoggolaasi
Payisoggolaasi yali kakensa omubalanguzi (mathematician) eyateekawo Eggereeso lya Payisoggolaasi (the Pythogoras theorem) eryeyambisibwa ennyo mu ssomo ly’essomampimo (geometry) eriri wansi wa sessomo ly’ekibalangulo (the mathematics discipline).
Payisoggolaasi yagereesa nti mu mpetosatu ennesimbu (right angled triangle) era eyitibwa “mpuyisatu ennesimbu” (rightangled trigony), olwesimbu olwa kyebiriga (height squared) gattako olugalamiro olwa kyebiriga (base squared) kyenkana olwewunzifu olwa kyebiriga (hypotenuse squared).
Singa olwesimbu(height) luba “a” ate olugalamiro nga luli “b”, olwewunzifu nga luli “c”, kiba kitegeeza nti enjuyi essatu zonna bw’ozeebiriga (when you square all the three sides), ofuna nakyenkanyanpuyi (equation) bweti: a2+b2= c2. Eryo ly’eggereeso lya Payisoggolaasi.


text:
Kampala Capital City Authority – KCCA evuddeyo n’ebiragiro ebirina okugobererwa naddala entambula eyolukale ebigenda okugobererwa nga ezeemu.
1. Bannanyini motoka bakubirizibwa okuwa abakozi baabwe ebintu ebibayamba okwewera okukwatibwa ekirwadde kya #COVID-19 ebimala, okukebera ebbugumu ly’omubiri wamu n’ebintu ebirala ebikozesebwa okulondoola obubonero bw’ekirwadde kino.
2. Emotoka zino zakutwala ekitundu ky’abantu bezirina okuttika nga bassa mu nkola ekiragiro kya Pulezidenti Yoweri Kaguta Museveni.
3. Abayita Takisi tebagenda kukirizibwa ki siteegi oba mu Ppaaka. Abasaabaze bakusimba enyiriri mu bifo ebirabikiddwa obulungi ku siteegi era Takisi zakuyimirira mu bifo ebyo byokka ebirambikiddwa mita 2 okuva ku ndala.
4. Buli motoka yabasaabaze erina okubeera n’ebintu ebikozesebwa abasaabaze okunaaba engalo, era buli musaabaze ateekwa okwambala mask. Teri musaabaze atalina mask akirizibwa kubeera mu motoka era nga Takisi yonna enasangibwa n’omusaabaze atalina mask yakugibwako layisinsi ya PSV.
Ekitongole kya KCCA kivuddeyo n’ebiragiro ku Takisi
Kampala Capital City Authority – KCCA evuddeyo n’ebiragiro ebirina okugobererwa naddala entambula eyolukale ebigenda okugobererwa nga ezeemu.


text:
Amawulire
Okuteeka emikono ku ndagaano z’amafuta ezisembayo
Ivan Ssenabulya
February 1st, 2022
Bya Ritaha Kemigisa ne Benjamin Jumbe
Ba nekolera gyange basabye gavumenti nti babeere begendereza ku nkwata ya ssente zamafuta.
Bino webijidde ngolwaleero enjuuyi zonna zigenda kuteeka emikono ku buguzi nobutunzi, oba Final Investment Decision FID ne kampuni zamafuta okuli Total energies ne China National Offshore oil company (CNOOC).
Omukolo guno guli ku kisaawe e Kololo nga gwetabiddwako omukulembeze wegwanga Yoweri K Museveni n’omumyuka womukulembeze owa Tanzania Phillip Mpango.
Okusinziira ku akulembera Private sector Foundation Uganda nga ye Dr Elly Karuhanga, agambye nti amafuta gakaseera buseera era kyamakulu gavumenti ssente ezikozese bulungi okuseesa mu nkulakulana egasiza awamu.
Mungeri yeemu abomukago gwa Advocates Coalition for Development and Environment (ACODE) batenderezza Uganda olwokuyingira mu lubu lwamawanga agasima nokutunda amafuta.
Ssenkulu wa ACODE Dr Arthur Bainomugisha agambye nti kuno kugenda kubeera kusenvula ekigere, okwolekera enkulakulana.
Wabula agambye nti bbo banakyewa bajja kwongera okuteeka gavumenti ku nninga ku bwerufu nensonga endala.


text:
Bya Ddungu Davis
Palamenti eragidde minister w’eby’obulamu Dr. Jane Ruth Achenge Ocero, okulabikako eri akakiiko akavunanyizibwa ku kulondoola ebisuubizo bya gavumenti n’okubiteekesa mu nkola, enkya ku lw’okubiri lwa sabiiti eno nga 30, okunyonyola n’okulambika ekikyalemesezza okugonjoola ensonga z’abasawo abali mu keddiimo akawezezza wiiki namba.
Ebbaluwa okuva mu yaafesi ya Clerk wa paalamenti, Gilbert Ainomugisha eragidde minister w’ebyobulamu Dr Jane Ruth Achenge, n’olukiiko lwe olwekikugu okuteekateeka ekiwandiiko ekirambika ku nsonga eyo.
Wiiki ewedde abasawo abali mu keddiimo abegattira mu kibiina ki Uganda Medical Association baasisinkanamu omukulembeze w’eggwanga n’abakulu mu ministry y’ebyobulamu okwongera okukubaganya ebirowoozo ku keedimo kano. Gavumenti yabasuubiza nti ensonga zabwe zakukolebwako mu mbalirira y’omwaka gujja, abasawo kyebawakanya nga bagamba nti ebisuubizo bye bimu byezze ebawa okuva mu mwaka gwa 2017.
Bagala etandikirewo n’okubaako ebimu by’essa mu nkola ebisigadde bissibwe mu buwandiike, era Ssabaminisita wa Uganda Robina Nabbanja yabadde bano abawandiikidde ebbaluwaye nebajigaana nga bagamba nti ejjudde ebituli bingi nokusuubiza empewo.
Ssabawandiisi w’ekibiina kya UMA Dr Herbert Luswata ategezezza nti omukulu bazeemu okumuwandiikira nga balambika ku nsonga zebaali basuubira okufuna mu bbaluwa eyo.
Ebyo nga bikyali bityo, bbo bannakyewa abatakabira ebyobulamu mu kitongole ekya African Centre for Global Health and Social Transformation (ACHEST), abakulirwa Prof. Francis Omaswa, balabudde gavumenti ku kubalaata kweriko mu kukuuma abasawo baayo, nti boolekedde okuddukira mu mawanga amalala ekiyinza okwongera ebbula ly’abasawo mu Uganda.
Mu kediimo k’abasawo akagenda mu maaso, bagala gavumenti eyongere okuwandiisa abasawo abajja mu malwaliro gaayo, okussaamu ebikozesebwa ebimala, okuliyirira bannabwe abakoseddwa ekirwadde kya covid 19, okubongeza omusaala n’ebirala.


text:
Nyinza Ntya Okuzaala Omwana Obuggya Olubeerera?
Entandikwa y’engeri y’okuzaala omwana obuggya olubeerera
Bwoba oyina obwetaavu mu kuzaala omwana obuggya olubeerera nsaba okwatagane n’akabinja akanonyeza abaana amaka g’okuberamu baggya kuba basanyufu okuteesa naawe n’okukusinkana oba okukudamu ebibuuzo byonaaba nabyo ebisooka.
Ebisingako awo ku byokusasulira mu kuzaala omwana obuggya nsaba nyiga wano.
Nnina obusobozi?
Ani asaanidde okuzaala omwana obuggya?
Abatuuze ba Uganda basaanidde okusaba okuzaala abaana obuggya.
Abasabi kinoomu n’asuka mu omu nga Bannayuganda basaanidde okuzaala abaana obuggya.
Bannamawanga abagwira nga babadde mu Uganda okumala akaseera ka myaka esatu n’omusobyo amateeka gabakiriza era gabatwala Batuuze.
Abagwira nga tebanafuuka batuuze naye nga balubiirira okubeera mu Uganda okumala ebbanga erisukka mu myaka esatu baanirizibwa okutukirira ekitongole kya “Child’s i Foundation” ku songa ezikwata ku kuzaala abaana obuggya. Wabula okuzaala omwana obuggya mu bulamu bwe bwonna ng’oyita mu mateeka kikirizibwa ng’omaze ebbanga lya myaka essatu n’omusobyo ng’omutuuze mu Uganda era ng’omazze akaseera akasaamusaamu ng’omwana omulabirira ng’omwana wo.
Okutukiriza Okusalawookwo
Okuteeka mu nkola okusalawo kw’okuzaala omwana obuggya kintu kizibu nnyo ate kwewaayo kwa lubeerera naye ate ebirungi byakyo tebigwayo olw’ebyokuyiga ebijja eri omuzadde n’omwana.
Bwoba oyagala okuzaala omwana obuggya twandibadde basanyufu okuddamu ebibuuzo byonna byoyina. Nsaba okube ku ssimu y’omuky: +256 (0) 791777319.


text:
Ssabasajja Kabaka wa Buganda Ronald Muwenda Mutebi II asiimye emirimu gy’abadde omwami we ow’essaza Kyadondo omugenzi Kaggo Agnes Nakibirige Ssempa.
‘Twegatta n’abantu baffe okukungubagira omukyala akoze emirimu egy’ettendo mu ssaza lyaffe.
Mu buweereza bwe tutambudde naye olugendo luwanvu, era akoze ky’amaanyi okugatta abantu bakulembera.
Alaze eky’okulabirako ekirungi nti abakyala basobolera ddala okukulembera obulungi’.
Kaggo aziikiddwa olwaleero ku biggya bya bajajaabe ku kyalo Ssanga Ssemuto Road.
Obubaka bwa Ssabasajja Kabaka busomeddwa Omumyuka asooka owa Katikiro wa Buganda era minister avunanyizibwa ku ntambuza y’emirimu ne technologia mu bwa Kabaka Owek Professor Dr Al Hajji Twaha Kawase Kigongo.
Katikiro wa Buganda Charles Peter Mayiga obubaka bwe busomeddwa omukubiriiza wa Buganda Owek Patrick Luwaga Mugumbule
Ssabawolereeza wa Buganda era minister avunanyizibwa ku gavumenti ezebitundu Owek Christopher Bwaniika, yeyanzizza nnyo Ssabasajja Kabaka olw`okubera maaso mogi alabira ewala nga alonda abaweereza be.
Abaami abamasaaza mu bubaka bwa bwe obusomeddwa Pokino Jude Muleke, omugenzi bamwogeddeko ng’abadde omuweereza ayagala ennyo Kabaka we, era akoleredde ennyo Obwakabaka bwe okutuusa lwafudde.
Betty Esero Naluyima omubaka wa Wakiso district mu Lukiiko lweggwanga olukulu, agambye nti bo nga abavubuka omugenzi yabakwataako nnyo okufuuka ekyo kyebali.
Abaana b`omugenzi nga bakulembedwamu Ruth Nankanja Mukiibi, beyanziiza Ssabasajja Kabaka olw`okusiima nawa maama wabwe obuvunanyizibwa obw`okulamuliraako essaaza lye erye Kyadondo, omulimu gwakoze n’amaanyi.
Ssabadinkoni we Gayaza eyawumula Canon Sylious musoke bwabadde abulira asabye abaganda okukuuma empisa zabwe ennungi , baleme kutyoboola kitiibwa Kya Buganda.
Okuziika kuno kwetabiddwako abakungu okuva mubwakabaka okubadde Owek Christopher Bwanika ssabawolereza wa buganda, Owek Prosperous Nankindu Kavuma, omukungu kyewalabye Male, minister Wabulungi bwansi nobutonde Owek Hajati Mariam Mayanja Nkalubo, Abaami ba Kabaka abamasaza , ssenkulu wa CBS omuk.Michael Kawooya Mwebe banabyabufuzi abenjawulo n’abalala.
Okuziika kwetabyeki namungi w’omuntu wakati mukire kyenkuba ekyamaanyi ekitonnye obutasalako.
Kaggo Agnes Nakibirige Ssempa wafiridde nga aweza emyaka 68, era kunsi aleseeko abaana bana wamu nabazukulu.
Owek.Agnes Nakibirige Ssempa eyafudde ekibwatukira, yaliko omwami w’egombolola ye Nangabo, omumyuka wa Kaggo, w’afiiridde nga yabadde Kaggo atwala essaza lya Kyadondo.
Bisakiddwa: Musisi John


text:
Amawulire
Aba FDC batiisiza okwabulira omukago gwa IPOD
Ivan Ssenabulya
July 25th, 2022
Bya Damali Muhkaye,
Ekibiina kye by’obufuzi ekya FDC kiyise akakiiko akafuzi akókuntiko okutuula mu bwangu bakubaganye ebirowoozo ku kyekibiina okwabulira omukago omwegatira ebibiina byobufuzi ebirina abakiise mu palamenti ogwa IPOD
Kino kyaddiridde pulezidenti w’ekibiina kya Democratic Party, Nobert Mao okussa omukono ku ndagaano y’okukkaanya ne Pulezidenti Museveni n’alondebwa okuba Minisita mu kabineti ya Pulezidenti Museveni.
Bwabadde ayogera eri bannamawulire ku ofiisi zaabwe e Najjanankumbi, omumyuka w’omwogezi w’ekibiina John Kigonyogo agamba nti okuva Moa lwe yeegasse ku Museveni, tebakakasa oba DP yeetongodde era egenda kulonda nga yeetongodde


text:
Gavumenti nga eyita mu kitongole ekiteekerateekera eggwanga ki Uganda National Physical Planning Board erangiridde nti yakuvunaana mu mateeka abantu abalina ebizimbe ebitali bisiige, abamansa kasasiro mu bibuga, n’Okumenya buli kizimbe ekitali mu mateeka
Etteeka erya Physical planning Act 2010 lyeliyitiddwaamu okuteekawo engassi n’ebibonerezo , nga mu kino omuntu akwatibwaako nga asuula kasasiro wakusibwa omwaaka gumu mu kkomera, oba okuwa engassi ya bukadde bwa shilling za Uganda 2.
Etteeka lyeerimu lyakukangavvula abantu abatayonja nzigya webasula , n’Okuweesa engassi amayumba agetooloddwa ensiko, nga ekibonorezo kiri wakati w’Obukadde bwa shilling 2 n’Okusibwa mu nkomyo omwaaka gumu.
Bwabadde alangirira etteka lino ku Media Centre mu Kampala, akolanga ssentebe w’Olukiiko olutwaala ekitongole ekiteekerateekera eggwanga Amanda Ngabirano, agambye nti bagenda kusooka nakusisinkana banyini bizimbe mu bibuga 10 ebyakakasiddwa gavumenti, oluvanyuma ebikwekweeto bitandike.
Ngabirano ategeezezza, nti ekitongole kino kyakukolagana butereevu ne bassentebe b’amagombolola n’emiruka okutuusa obubaka obukwaata ku bizimbe ebitali bisiige langi, nga n’enyumba ezisulwaamu tezitaliziddwa.
Mungeri yeemu Ngabirano ategeezezza nti ku mulundi guno tebagenda kuttira ku liiso nyini kizimbe yenna nga kyazimbibwa mu ntobazzi, ku mabbali g’Oluguudo neebyo ebitaweebwa lukusa nga bizimbibwa.


text:
EMIVUYO GY’AKAKIIKO K’ETTAKA, KALIISOLIISO BETTY KAMYA ALABISEEKO MU COSASE
Akakiiko ka palamenti akvunaanyizibwa okulondoola entambula y’emirimu mu bitongole bya gavumenti ka Cosase bakunyizza kaliisoliiso wa gavumenti betty kamya ku nsimbi obuwumbi ekkumi mu obukadde olukaaga ezaasasulibwa abantu mu kiseera nga akyali minisita w’ebyettaka nga zino zigambibwa okuba nga tezaayita mu makubo matuufu okusinziira ku mubalirizi w’ebitabo bya gavumenti.
Ababaka baweze okunoonyereza okuzuula b’ani abaafuna ensimbi nga tebalabikako
Kaliisoliiso wa gavumenti betty kamya olwaleero alabiseeko mu kakiiko ka cosase ku mivuyo egyazuulibwa mu kakiiko k’eggwanga ek’ettaka ka Uganda land commission ku ebyo ebyaliwo mu kiseera nga akyali minisita w’ebyettaka.
Ono asoose nakwetondera kakiiko olw’obutalabikako ku lunaku lweyasooka okuyitibwa
Ono abuuziddwa ku nsimbi obuwumbi 10 mu obukadde olukaaga ezzayisibwa ne ziweebwako abantu b’olubatu nga ezimu zigambibwa okuba nga zaagabanibwa ba mpewo
Kyokka betty kamya ategeezezza akakiiko nga naye bweyalina obuzibu ne ssentebe w’akakiiko k’ettaka eyayimirizibwa Beatrice byenkya nyakayisiki nga agamba nti teyamuwulirizanga
BETTY KAMYA ategeezeza nga bwe yawandiikira ministry ye byensimbi nga agyisaba okuwa abantu abali babanja Uganda land commission ensimbi era ne zibaweebwa.
Abatuula ku kakiiko kano nga bakulembddwamu ssentebe wabwe joel ssenyonyi balaze we batuuse ku ntikko y’ensonga za Uganda land commission,era bagamba nti tebagenda kuttira muntu yenna ku liiso eyabulankanya ensimbi zomuwi womusolo.
office ya kaliisoliiso wa government betty kamya kinajjukirwa nga yaweebwa olukusa okulondoola ku mukyala byenkya nyakayisiki kyokka nga n’ono mu muvuyo erinnya lye mweriiri.
Kamya ku nsonga eno ategeezeza nga ensonga bwagenda okuzikwasa omumyuka we. Akakiiko kano kalagidde aba Uganda land commission okuleeta akawuunta zonna ze balina ne ba kaminsona okwongera okuzeekebejja oba nga kwayitako ensimbi ezitaali za musaala gwabwe.


text:
(Nzuuno ku mulyango nkonkona,
Awulira eddoboozi lyange n’aggulawo ndiyingira ewuwe.) x2
Nendya eky’ekiro nga tutudde wamu,
Nendya ebyassava nga tuli ffembi, tutudde wamu.
1. Mpulira ayogera nga mukama wange,
Nsanyuse na nnyo Yezu lw’agobye
Mpulira ayogera nga mukama wange,
Yingira jjangu mukama wange, yingira jjangu nze nkwagala,
Yingira jjangu mukama wange, yingira tuula tubeere wamu.
2. Mpulira annamusa nga mukama wange
Nsanyuse na nnyo Yezu ankyalidde
Webale kujja gyendi mukama wange
Yingira jjangu………….
3. Mukama nkumanyi nga bw’oli ow’ekitiibwa
Nsanyuse na nnyo okuntunuulkira
Webale kujja gyendi mukama wange,
Yingira jjangu………….
4. Mukama nsonyiwa anti nnasobya bingi,
Nnebaza lw’ozze anti osaasira
Mukama ndayira nange okunywera ku ggwe
Yingira jjangu…….


text:
Abantu 11 basimattuse okufiira mu nju, oluvanyuma lw’ettaka ly’oluguudo olukolebwa mu Mityana Municipality okubumbukumuka wamu n’olukomera nekigwira enju mwebabadde basula mu kiro ekikeesezza olwaleero.
Enju eno eri kumpi n’ekkubo, era ng’olukomera olugudde lwerubadde lwawula enju n’ekkubo.
Nnyini nju Kafuba Kamada alumiriza ekitongole Kya ENAGO ekikola oluguudo oluva e Mityana okudda e Mubende, nti kyayiwa ettaka nerimalayo obuwanvu bw’ekikomera kyenju ye, ekikiviiriddeko okugwa.
Wabula Mayor wa Mityana Central Division Wottonava Fred agambye nti baali baalabula dda Kamada ng’ ekkubo lino likolebwa nti azimbewo ekikomera ekigumu n’alwawo okukola.
Bisakiddwa: Alice Naggirinya


text:
Amawulire
Taata atisse muwala we olubuto
Ivan Ssenabulya
July 29th, 2019
Bya Abubaker Kirunda
Waliwo omusajja ow’emyaka 47 akwatiddwa olw’okusindanga omukwano ne muwala we.
Omukwate mutuuze ku kyao Nabitende mu gombolola ye Kidago mu district ye Iganga, nga kigambibwa nti abaddenga asoborera muwala we owemyaka 14, nayingira mu kisenge mwasula neyeriomba naye.
Atwala poliisi mu kitundu William Nsubuga agambye nti bino, okubitegeera ngomwana ali lubuto lwa myezi 3.
Omuwala yeyalopye ku poliisi nga kitaawe bwabaddenga amusobyako.


text:
Abakozi ba CBS FM n’abamu ku baali mikwano gya Emmanuel Maseege eyali amanyiddwa ennyo nga DJ Emma, batongozza ekibiina mwebanaayita okumujjukiranga, nabo bennyini okuyambagana.
Dj Emma yafa ng’enaku z’omwezi 9 September 2021.
Yeyali akola program ya Evening Cruz ebeerawo b akawungeezi buli lunaku ku CBS Emmanduso 89.2.
Wabaddewo omukolo gw’okusabira omwoyo gw’omugenzi ewabwe ku butaka e Namutumba gyeyaziikibwa.
Ab’ekibiina kya “St Emmanuel” ekikulemberwa Patricko Mujuuka nga Sentebe, bategezeza nti omugenzi yali muntu wabwe nnyo gwebatasobola kumala gerabira.
Beyamye okukwasizaako family okumaliriza ennyumba omugenzi gyeyali azimba mu kyalo.


text:
Police mu bbendobendo erya Kiira region e Busoga ekutte Brian Okuni 34, ow’ekitongole ekya Top security, eyasudde emmundu ye e Buwenge ku luguudo oluva e Jinja okudda e Kamuli.
Omwogezi was police mu kitundu kino ASP. Mubi James agambye nti Okuni yabadde atambulira ku loole y’amanda, emunduye neeva weyabadde agizazise neserengeta negwa ku luguudo nga tamanyi.
Mubi ategezezza nti abayise bebaagudde ku mundu eno nebategeeza mangu police ye Buwenge, eyatandikiddewo okunoonyereza, nezuula nga Brian Okuni yeyabadde agikozesa.
Mubi alabudde bonna abaddukanya ekitongole ebikuumi nga byabwanannyini okwongera okubangula abakozi babwe ku nkola y’emirimu, baleme kumenyanga mateeka.
Bisakiddwa: Kirabira Fred


text:
Claire Wange song lyrics
Claire Wange song lyrics verses and choruses are below:
Intro:
Claire wange, nalulungi wange, safuna kakisa kuberawo, naye nakusubiza oluyimba lwo, wuliriza
Song Verse 1
Lwali lunaku, ngaluno nga akasana kamema
Nge enyonta etutta netusalawo okukyama
Ewa mukwano Archade nze wetwasima
Wenatula netufuna ebyokunywa emere ne nyama
Chorus
Ndabilawa, ndabilawa, mukwano gwange
Buli bwenkutunulako nze nfuna omukwano
Ndabilawa, ndabilawa, mukwano gwange
Buli bwenkutunulako nze nfuna omukwano
Claire wange, syaki wange, gwe ekimuli kyange, mamma nkwagala
Claire wange, syaki wange, gwe kabite wange, maama ndabilawa
Verse 2
Wajja, nomwenyeza nonsigala mubwongo
Omutima neguntabukira, nonsigala mubilooto
Claire nga oli wagonjebwa nebaza abazadde bo
okukuza nokulabilira novaamu omuntu bwatyo
Chorus
Oliwa, oliwa, Claire wange.
Buli bwenkulowozako nze nfa omukwano
Oliwa, oliwa, Claire wange,
Buli bwenkulowozako nze nfa mukwano
Claire wange, syaki wange, gwe ekimuli kyange,
mamma nkwagala
Claire wange, syaki wange, gwe kabitte wange, maama oliwa
Bridge:
hehe hehe hehehe x2
Verse 3
Nadda enfunda nyingi-nga simanyi linya lyo
Akamwenyo neneyisa bambi nabisima nyo
Maama enkulayo nga nungi-nakusimira dala nyo
kati ndi eno ebulaya zikunsa, bambi nze nkusubwa nyo
Chorus
Oliwala, ondiwala mukwano gwange
Buli bwenkutunurako nze nfuna omukwano
Nzijja, nzijja mukwano gwange
Buli bwenkulowozako nze nfa omukwano
Claire wange, syaki wange, gwe ekimuli kyange maama nkwagala
Claire wange, syaki wange, gwe kabitte wange maama ondiwala
Last Chorus (Repeat just one bar)
Oliwala ondiwala mukwano gwange, buli wenkulowozako nze nfuna omukwano
Click the links below, if you want to BUY, LICENSE, USE or OWN the copyright to Claire wange song lyrics or other Lyrics for music songs written by #Dion and #Racomstar / #CyrusTheWriter, ©CyrusMigadde.com, BUY THE LYRICS DIRECTLY VIA MY LYRICS PORTFOLIO AT SONGBAY , or contact me at info@cyrusmigadde.com or by using the contact form below. Unauthorized use of these lyrics is prohibited and will lead to prosecution.


text:
Amawulire
Museveni ayanukudde ab’oku twita ye
Ivan Ssenabulya
August 27th, 2019
Bya Benjamin Jumbe
Omukulembeze we gwanga gwanga Yoweri K. Museveni agamba nti ebyobufuzi, byetoloolera ku kuteesa nokukubaganya ebirowoozo.
President Museveni okwogera bino abadde ayanukula abantu ku mutimbagano gwa yintaneti, Godfrey Begumisa bwasinzidde ku mukutu gwa Museveni ku twitter nagamba nti omubaka wa Kyadondo East Reobert Kyagulanyi Ssentamu amanyiddwa nga Bobi Wine agende mu nsiko bwaba ayagala obuyinza.
Wabula omukulembeze we gwanga agambye nti kino tekyetagisa, wabula ekrina okukolebwa abamuvuganya kwekuleeta ebirowoozi byabwe, okubigerageranya kubya NRM.
Bwabadde ayanukula omuntu omulala EriRwanda, amulumirizza okutulugunya bnanansi ba Rwanda abali mu Uganda, Museveni agambye nti ensonga eno bajitesezaako ssi ne President Kagame yekka, wabula nabakulembeze abalala mu mu Africa.
Agambye nti ensonga ezirimu amawanga tayinza kuzogererako ku social media nemu mawulire.


text:
Amawulire
Bannansi ba Rwanda babakubye amasasi kulw’Entebbe
Ivan Ssenabulya
September 6th, 2019
Bya Ritah Kemigisa
Waliwo bannansi ba Rwanda abakubiddwa amasasai agabasse, ku luguudo lwa Entebbe expressway highway, nga bino bibaddewo mu kiro ekikesezza olwaleer.
Okusinziira ku mawulire amekusifu okuva mu poliiisi, abagenzi kuliko Omumbejja Kamikazi, ngatiddwa nomukuumi we Joshua Ntereho Ruhegyera nga babadde batuuze be Katabi mu bitundu bye Mpala.
Bano babade batmbulira mu mmotoka enzirugavu kika kya prado namba UAW 534/B.
Kati ettemu lino libadde ku lutindo lw Nambigirwa nga kisubirwa nti abakubye, abadde munda mu mmotoka eno.
Emmundu kina kya AK 47 esangiddwa okumpi nga kisubirw ayekozeseddwa mu butemu buno.
Omusasi waffe Steven Mbidde atuseeko mu kifo awabadde obutemu buno, aliko byatubuliidde.


text:
Ebyobulamu
Abasawo baakwediima olwa 15000/- ez’ekyemisana
Ivan Ssenabulya
August 7th, 2019
Bya Ndaye Moses
Abasawo wansi w’ekibiina ekya Uganda Nurses and Midwives Union, kirangiridde ak’ediimo kebatuumye Slow-down strike mu lunyanyimbe, nga bagala gavumenti esooke ebawe ensako yaabwe eya 15, 000/- ezeky’emisana.
Mu kdiimo kano bagambye nti essaawa bwezintukanga ezekyemisana, nga bava mu malwaliro omulundi gumu.
Pulezidenti wekibiina kino Justus Cherop Kiplangat, agambye nti omukulembeze w egwanga Yoweri K. Museveni mu mwaka gwa 2017, yabasubiza okubawa ssente zino, nentekateeka okujitwala mu lukiiko lwabaminista wabulanga, okutuusa olwaleero tewali kyabaali bazeemu okubanyegako.
Akediimo kano kagenda kutandika omwezi ogujja, nga mu budde obwo bagemba bakwenonyeza ekyemisana engeri gavumenti gyeremereddwa.
Kati omuwandiisi w’ekibiina kyabasawo kino, Tayebwa Johnson yaliko by’atunyonyodde.


text:
Minisita w’ensonga z’omunda mu ggwanga erya Congo Daniel Aselo Okito, alagidde ebitongole ebikuuma ddembe, okunoonya abantu bonna abakulembeddemu okutekateeka ekivvulu ky’omuyimbi munnansi wa Congo Fally Ipupa bakangavulwe.
Mu kivvulu ekyabadde mu kisaawe mu kibuga Kinshasa, abantu 11 battiddwa okuli abasirikale babiri (2).
Okunoonyereza, kulaga nti abategesi, bakkiriza abantu okuyingira ekisaawe, abasukka 80,000 abakkirizibwa mu kisaawe.
Mu kanyigo n’okwerinnya, abantu 11 kwe kuttibwa ku Lwomukaaga ekiro.
Wabula Minisita Okito agamba nti waddewo obulagajjavu, kwe kulagira Poliisi okunoonya abategesi, abaalemeddwa okufaayo ku bulamu bw’abantu ne balowooza okunoga ensimbi.
Mungeri y’emu n’omuyimbi Ipupa, asaasidde famire z’abantu, abaafiridde mu kivvulu.
Kigambibwa, abadigize baabadde bangi ddala nga y’emu ku nsonga lwaki ebitongole ebikuuma ddembe byalemeddwa, okutaasa abantu okufa.
Ezimu ku nnyimba ezivudde Ipupa omu ku bayimbi abakola obulungi mu Africa kuliko Likolo, Amore, Eloko Oyo, Bloque, Maria PM, Un Coup n’endala.
Ate omukulembeze w’eggwanga erya Somalia Hassan Sheikh Mohamud awanjagidde ensi ez’enjawulo okumuduukirira n’obuyambi mu kujanjabi abantu abasukka mu 300 abaakoseddwa mu kubwatuka kwa bbomu.
Abatujju abagambibwa nti bakabinja ka al-Shabab baakoze obulumbaganyi mu kitebe kya Minisitule y’ebyenjigiriza ku Lwomukaaga mu kibuga Mogadishu ne baleke abantu abasukka mu 100 nga z’embuyaga ezikunta.
Abattiddwa mulimu abakyala ssaako n’abaana.
Wabula omukulembeze w’eggwanga Hassan Sheikh Mohamud nga yakamala mu ntebbe ebbanga lya myezi 5 gyokka, asabye ensi, okumuddukira n’obuyambi okutaasa abafunye ebisago abasukka mu 300 okufuna obujanjabi.
Ebirala ebifa mu ggwanga – https://www.youtube.com/watch?v=vJ9bcfXmPCE


text:
Waliwo omuvubuka ategeerese nti ye Adrian Mujuni yeyimbyemu ogwakabugu oluvannyuma lw’omukyala gwabadde ayagalidde ebbanga eggwanvu okumukyawa namulagira asibemu ebibye amuviire mu nnyumba ye ku kizimbe kya Kayondo Plaza, ekisangibwa mu Cinema Cell omuwala w’asula.Kigambibwa nti Adrian yavudde Mbarara n’ajja ewa muganzi we Miriam Kyobutungi amwegayirire amuddiremu wabula omuwala neyerema. Miriam bwalabye Adrian amulemeddeko kwekuddukira ku Poliisi emutaase ku Muvubuka ono wabula wakomeddewo ne Poliisi emusanze yeyimbyemu dda ogwakabugu nakirira ezzirakumwa.Ssentebe Serei Ndawula agamba nti bano babadde baludde nga bagugulana nga ensonga zaabwe ziri ku Poliisi kuba Adrian abadde atiisatiisa okwetta singa Miriam tamuddiramu.Poliisi y’e Masaka eggyeewo omulambo negutwala mu ggwanika ly’eddwaliro e Masaka.
Share.


text:
Bya Boniface Kizza
Okwerumaluma okweyongera buli lukya mubakulembeze ba NRM mu disitulikiti y’e Rakai kweralikirizza abamu kubannakibiina nga bagamba nti kino kyakuvirako obutatuusa bulungi buwereza mubantu nga kwotadde n’okudibaga ebyo ebikoleddwa ekibiina kino.
Bano munsisinkano yabwe gy’ebabaddemu bategezeeza nti enkolagana ya nnyini ntebe wa disitulikiti ye Rakai Ssekamwa Kaggwa Samuel munna NRM n’emune sentebe wa NRM mu disitulikiti eno enginiya Benon Mugabi yaggwawo dda kyokka ng’ebifo bino by’ankizo nnyo mukutuusa obuwereza kubantu. Enkolagana yabano bombi yabalukawo mukalulu akakubwa omwaka oguwedde bwebali besimbyewo bombi okuvuganya kubwa sentebe bwa disitulikiti eno.
Kayima Umar Wangi ng’ono atuula buterevu kulukiiko lwa disitulikiti ng’akikirira eggombolola ya Kibanda ategezezza nga buno obudde bwebuli obwokukolera bantu so si ntalo kuba zisiiga ekifananyi ekibi eri ekibiina oba olyawo n’okukendeeza obuwagizi bw’ekibiina bwebagezaako okukomyawo.
Amyuka Omubaka wa pulezidenti mukitundu kino Sseruwagi Faizal ategezezza ng’abwagenda okutuula nabakulu bano bamalewo obumulumulu obuyinza okuzza ekitundu kyabwe emabega.


text:
Gen. Kale Kayihura yavuddeyo nawandiika ebbaluwaku mugenzi Gen. Ggawalegglabi Samwiri Waswa Kasirye Ggwanga eyaziikiddwa olunaku lw’eggulo; “Ndi munaku etagambika, (siyinza butakaaba) oluvannyuma lw’okukitegeerako nti Maj. Gen (Rtd) Kasirye Ggwanga yafudde ku lunaku luno olw’abazira. Maj. Gen. Kasirye Ggwanga abadde wanjawulo nnyo.
Ab’ennyumba yange wamu nange tetusobola kumwerabira era yatuwola ebbanja lyalubeerera bweyavaayo nayimirira wamu naffe wamu n’okumpolereza akabondo akamu bwekavaayo nekanzigulako olutalo.
Abadde musajja ow’ekitiibwa ddala era ajja kunsigala mu birowoozo ebbanga lyonna. Nsaasira nnyo ab’ennyumba ye olw’okuvibwako omuntu atazzikawo. Abadde muntu mulungi, General ddala ate ayagala ensi ye.
Namusisinkana mu 1985 e Masaka ku Tactical Headquarters eza National Resistance Army (NRA) Mobile Brigade eyali edduumirwa Gen. Salim Saleh. Mu kadde kano nali nkola nga Omuyambi wa Gen. Salim Saleh. Yansanyusizzaawo olw’okuba yali yekiririzaamu, nga wamazima, nga ayaniriza ate nga munyumya. Gen. Kasirye abadde Musirikale w’abasirikale”
Gen. Kasirye Ggwanga wampola ebbanja – Gen. Kayihura
Gen. Kale Kayihura yavuddeyo nawandiika ebbaluwaku mugenzi Gen. Ggawalegglabi Samwiri Waswa Kasirye Ggwanga eyaziikiddwa olunaku lw’eggulo; “Ndi munaku etagambika, (siyinza butakaaba) oluvannyuma lw’okukitegeerako nti Maj. Gen (Rtd) Kasirye Ggwanga yafudde ku lunaku luno olw’abazira. Maj. Gen. Kasirye Ggwanga abadde wanjawulo nnyo.


text:
Abakulembeze mu kitundu ky’e Acholi batonzeewo ensawo eyenjawulo, omugenda okussibwa ensimbi ezokuweerera abaana bonna,abadde sipiika wa parliament Jacob Oulanyah babadde aweerera ku mitendera gyonna.
Ensawo eno etuumiddwa Oulanyah Education Trust Fund.
Kitegerekese nti Jacob Oulanyah abadde aweerera abaana okuva mu kitundu kye Acholi naddala district ye eye Omoro abasoba mu 100.
Abayizi bano abamu kubbo boogeddeko eri abakungubazi mu maka g’omugenzi e Muyenga, ewabadde okusabira omwoyo gwe.
Ssaabalamuzi w’eggwanga Alphonse Owinyi Dollo agambye nti baasazeewo okutondawo ensawo eno, okutuukiriza ebiruubirirwa by’omugenzi Jacob Oulanyah.
Ssabalamuzi Owinyi Dollo nga ssentebbe w’olukiiko olufuga ensawo eno,agambye nti wakukola buli ekisoboka,ensimbi eziteekebwa mu nsawo eno obutabulankanyizibwa wabula zituukirize ebigendererwa ebyagitonzezaawo
Sipiika wa parliament Anita Among naye abadde mu maka g’omugenzi e Muyenga mu kusaba okutegekeddwayo, naalangirira nti ababaka ba parliament bakusalibwako omutemwa gw’ensimbi, zissibwe mu nsawo eno okulabirira abaana b’omugenzi n’okuweerera abaana baabadde akwasizaako.
Ssabaminisita w’eggwanga Robinah Nabbanja Musaafiiri agambye nti omugenzi abadde akola butaweera okubbulula abantu b’ekitundu kyobukiika kkono mu bwavu,n’agamba nti enteekateeka ezo zirina okusigala nga zigenda mu maaso,nti kuba zibadde ziyamba abantu bangi.
Minister owaguno naguli mu offiisi ya ssabaminisita Justine Kasule Lumumba eyettise obubaka bwa government mu kusaba kuno ,agambye nti government ya NRM efiiriddwa nnyo omuntu abadde atakabanira emirembe ,era bwatyo asabye bannansi buli alina ekirungi kyamanyi ku Jacob Oulanyah okukiwandiika akiteeke ku mitimbagano ,abaliddawo balibisomako nebafuna ebyokuyiga mu buli kusoomooza okujja.
Minister omubeezi ow’ebyobulimi n’obulunzi Bright Rwamirama Kanyantore nga yeyassemba erinnya lya Jacob Oulanyah bweyali alondebwa ku bwa sipiika ,agambye nti Oulanyah musajja abadde akola buli kyakola n’obukugu saako obumanyirivu ng’eggwanga ligenda kumusubwa nnyo.
Rt.Rev. Dr. Joel Obetia omulabirizi eyawumula owobulabirizi bwa West Nile ,akuliddemu okubuulira mu kusabira omwoyo gwomugenzi, asabye abantu katonda bakyawadde obulamu,okukola ebirungi n’okubeera abali mu bwetaavu, nga sipiika Jacob Oulanyah bwayogeddwako.


text:
Amawulire
Malaaya asse omusubuzi e Lyantonde
Ivan Ssenabulya
August 6th, 2019
Bya Malikh Fahad
Poliisi ye Lyantonde etandise okunonyereza ku butemu omusubuzi ow’erinnya gyagambibwa nti yatiddwa nekolera gyange.
Omugenzi ye Bosco Lutalo owemyaka 42, nga mutuuze we Kooki mu district ye Lyantonde, ngabadde musubuzi bwe ddagala lyebirme.
Ono asangiddwa mu kitaba kyomusaayi nga kigambibwa nti malaaya, yeyamufumise ebiso namuta.
Omuddumizi wa poliisi mu district ye Lyantonde Didasi Byaruhanga akaksizza ettemu lino, nagamba nti nekolera gyange bamukutte ngokunonyereza kugenda mu maaso.
Kigambibwa ntoi omukazi ono okutta Lutalo, abaddenga amulumiriz okumuttira eyali musajja we.


text:
Bya Boniface Kizza
Kooti e Masaka ngekubirizibwa omulamuzi Christine Nantege ewadde olunaku lwanga 6 omwezi ogujja nga lwelunaku ababaka bapalamenti ababiri Muhammad Ssegirinya owa Kawempe North nemunne Allan Ssewanyana owa Makindye ngalwebagenda okutandika okwewozaako.
Omulamuzi okusalawo bwati kiddiridde omuwabi wagavumenti Richard Birivvumbuka okukakasa kooti ngobujjulizi bwonna bwebubali muttano kati ngekisigadde kwekusengeka nokugattagatta empapula zobujjulizi olwo bano ababiri bagasimbagane nomulamuzi.
Bbo bapulida babawawabirwa bano nga bakulembeddwamu loodi meeya Salongo Erias Lukwago bagamba nti abantu babwe bamaze ebbanga ddene munkomyo kyoka nga balina obuvvunanyizibwa bwebalina okutukiriza, bano era bakyomedde nomuwaabi wagavumenti ali mumusango guno okubazannyiranga kubongo nga buli bwajja yekwasa obusonga ekiretedde okukumira abantu babwe ebbanga eddene mukomera.
Bbo abawawabirwa bategezeezza kooti nga bwebagenda okussayo okusaba kwabwe ngabayita mubapulida babwe palamenti eyimirize emikolo gyonna egigenda maso mupalamenti okutuuka ngabayimbuddwa ngamwemuli nokulonda sipiika nti kuba kino kibagyako eddembe lyabwe ngababaka bapalamenti abalina okwennyigira obuterevu mu mirimo gyapalamenti.
Ssegirinnya ayongeddeko ngabweyegwannyiza ekifo kyobwa sipiika kale nga bino byonna kuba kulinnyirira ddembe lye ngate nobulwadde akyali mulwadde ngakwotadde nabantu balina okulabirira.
Bano era bakyomedde nnyo omuwabi wagavumenti okwekyusizanga mukiti ngembazzi buli lwaba azze mukooti nebagamba nti bino sibakubikiriza.


text:
Abantu ba Kabaka mu ssaza Busujju batandise okugaba omusaayi, mu nteekateeka egenda okumala ennaku 5 ng’eyinda mu ssaza eryo.
Omusumba we Ssaza lya Klezia erya Kiyinda Mitwana era Ssentebe w’olukiiko lw’abepisikoopi Bishop Joseph Anthony Zziwa yatongozza enteekateeka eno.
Ewomeddwamu omutwe ekitongole kya Kabaka Foundation nga kiyambibwako Uganda Blood Transfusion services ne Uganda Red Cross Society.
Batandikidde mu Gombolola ya Mumyuka Maanyi.
Bishop Zziwa asabye abantu okuzaamu amaanyi enkola ey’obumu mu Uganda, neyenyamira olwa Bantu mu kiseera kino abagala okulaba bantu bannabwe nga babonaabona.
Omwami w’essaza Mark Gingo Kaberenge n’omubaka wa parliament owa Busujju Constituency David Lukyamuzi Kalwanga bebakulebeddemu bannabusujju okugaba omusaayi.
Olunaku olwenkya olwa Tuesday okugaba omusaayi kwa kubera mu Gombolola lya Ssabawali Butayunja mubitundu okuli Bekiina mu Town ,Busujju SS,Katoogo Town ,Kitongo Town,Kigwa S.S ne Buluma Town.
Bisakiddwa: Nakato Janefer


text:
Read Wasa Nju Lyrics by Herman Basudde
Eradde eradde nnyooge mirembe
Mwenna abatudde ku ntebe nammwe abali ku mikeeka
Simanyi mundabye ne muntegeera?
Omanyi nafuukana ndi awo ndi ntyo nagalaale
Bwe nvaayo n’ondaba muli olowooza
Nti apaana muno temuuve kalungi nga wa kimeeme
Sso nkwerabiza nnyoko eyafa jjo
N’otyaba amazina ababeerawo ffe tukubuuza
Nti owange tozina tuli mu lumbe
Kati nno bwe ndifa mujjukiranga
Abalinziika nziikwa ne guitar mmaze okulaama
Nenda okuboggoza guitar e magombe
Ne walumbe yennyini asibe empina azine amafuula
Abansooka ogendayo e magombe
Balinneewunya omufu omupya ow’ekinyumu ennyo!
Simanyi oba walumbe ayiisa ku mwenge
Apaana twandikombye omubissi olwo lwendituuka
Jajja Daliya kko ne Batenda mmwe muludde eyo
Musaawe awagazi we tulituula
Ngya kujja ne guitar mbasanyuseemu
Kiribula omukombi lwendituuka munninde
Gwe anoonya omukazi ow’okuwasa enkya
Munnange lindako nkubuulire nga bwe gubadde
Tonoonya mukazi nkikutegeeza
Noonya nju mw’oggya omukazi oba yakula etya?
Gyetegereze ku bantu baamu
Onoonyereze munnange togwa ku kyokya
Nkyekkaanyiiza teri kulimba
Abakyala bennyini bafaanana enju mwe tubaggya
Omwana wa malaaya okimanyanga
Nti otutte mulere ekkondeere eribuze afuuwa
Teri kunguvvu azaala kasanke
Ekyana ky’enjaba ne bwe kifaanana olulenga
Kibeerera ddala njaba nkugamba
Nti nze Semakula apaana ndabye amageege
Teri mpabaana alina kawoowo
Ssinga bamulya kuba ayita ku lusebenju
Kki ekyamugobako abali olowooza?
Ne basamba enkande bagobe enkwale akatono ennyo!
Bweweddiramu ekyo ojja kuva ku nsi
Onoonye omukazi ng’onoonya nju
N’enkessi osuule okugirondoola
Bw’obulwa awaluŋŋamu ogira obivaako
Embuulire amanyi alwejjulizeewo
Mukazi wo akuze alaba bikeesa
Mukazi wo akuze alaba bikeesa
Nga y’aggulirawo nnyina ku nkya nga bakomyewo
Omwana n’akula alaba bikweno
Ng’anti buli olukya nnyina omusajja aleeta muggya
Mu mwana mw’ayita okulimbalimba
Gundi bw’ajja mugambe twafiiriddwa ndi mu kyalo
Olwo agenze ne Peter amulejjeseeko
Omwana n’abulwa akabi akavaamu
Gw’ate okuva obuto ebyo by’alaba kirabe wamma
Ensi gyebeeredde laba omugwako
Ng’ozinga kakata kwetikka kutwala mu nju
Sirika sirika tolimba banno
Oba totutte mukazi oba otutte kireere ky’envi
Ssebo wadde kinyulu aliko akawoowo
Naye bwotamwanika n’akukula awunya ekivundu
Kinyulu anaawooma ayotezebwaako
N’ensejjere nayo okugiyita enswa
Ng’ogiggye mu kiswa ezomakubo byo bigazanva
Kati nno muwase bye mutegeera
Kati muwase bye mutegeera
Ssi buli alina akabina nti aliba mufumbi
Ogenda okufa ne mmunye etemagana
Olitwala ne ttimba eyakiza emmunye etunuza essimbo
Etunuza essimbo
Abalungi omuba empeke nabo babaayo
Ng’omuggye ku luggya olutaazika naye omuwasanga
Kwata ebyange owone emikunsu
Wasa nju kaakati omuva omufumbi
Bino we bituuse mmaze okutaama
Nze abaana abange ali ne nnyina ngya munona enkya
Gwe olejjesa basajja atudde wali nnyabo mu nsonda
Wenna akulaba bwe weekuteera
Ka maama enkeera kanyumya mu bannaako
Kaabuze kata maama nno ekiro alugwemu
Yagobye Sempeebwa ne nkyewuunya!
N’anti ne Juma yabaddewo naye nga yazze
Ate nno waliwo avuga emigaati
Ha leero eyo twandisuze ku nsava ndowooza
Twandisuze ku nsava ndowooza
Nze yaŋŋambye ne nzigala oluggi
N’adda ku bbalaza ne beereega maama kabiriiti
Kati omwana oyo awasa omugwako
Ng’agenda avubuka oba otutte kiki olowooza?
Obwenzi abuyize amanyi okucanga
Nedda abange mubampe buli amuzadde
Abaana bandibaddemu akapecca
Naye amaka mwetubakuliza byo bisusunku
N’onenya mukyala wo okuba ekiveera
Nootebuuza wali watya yo gye namuggya?
Mu mazima ekibe kifaanana embwa
Naye teri akirunda mu maka kiyiggisanga
Sso singa kati by’ebikuuma n’eka
Kuba bisinga n’embwa ku bukambwe
Kati nkikusaba awasa owase nju
Tonoonya biseera nze akimanyi nkikutegeeza
Buli Katongole aba yeddira nte
N’olituuma mu Lugave Ndugwa omugwako
Nze nekkaanyizza tebakyannimba
Omuntu alimu empeke ne ku mmunye mukutegeeza
Oyo mukyala wo asekaseka ennyo
Nga buli ky’alabye n’amwenya olina mugwagwa
Nga buli gw’alabye amwanguyira nnyo
Muviireko ddala kola bibyo ekyo kisusunku
Omuntu atayawula ye buli kizze
Oyo gw’owa olugoye n’asiima zzipu erubaako
Nti walonze eppeesa linyirira nnyo
N’omutunuulira n’omuzzaawo
Wamma munno wo bwe giba miti aba settaala
Onokyewuunya bino okuva eka
Omuntu okufaanana atyo n’ewaka era by’ebibaayo
Ekisinga okutta amaka kuyomba
Obwenzi mpozzi n’abamu liba ttamiiro
Abaana ba luno gye bakulidde
Emisingi egyo kwekutambulira amaka ge tulinawo
Mwetuwakankula abafumbi b’eka
N’otunuulira kino kyo ki nagalaale
N’obonaabona obuulirira enkwa
Munnange toluma ente osanga erumye ekinywanto
Omuva otuta ate twebanywaako
Omuntu alabidde ku lukalu lw’ensi
Semwanje yawasa Cissy Nalunga
Ewa nazaala we omupangisa eyo mu Kirumba
Nazaala we bukya ava mu bufumbo
Emirundi okujoogera bisaana kaama
Yanoba ne Cissy Nalunga
Nga baabuwe Kato mbu bba yali takyagula nva
Kye yasookerako kola lupiiya
Emisana n’ekiro ye oba kino nkingaziye ntya?
Ng’olumu ka maama akaleka mu nju
Ng’olumu ka maama akaleka mu nju
N’ataayaaya eka wano alabika ku nkya
Leero bano abajja bamunoonya
N’akatendeka n’engeri y’obalimbalimba
Tekaludde kafumbuseemu
Tekaludde kasummuseemu
N’atandika okafuula olusuku afune akatooke
Gwajabagira nga kavumbyemu
Kawereddeko eddala ennyama yali ng’akoze loole
Laba Semwanje bw’agwa ku kiwaawu
N’akyegayirira munnange onyumira n’eka
Ng’akuluppya na ndera alaza eka
Abeerawo wano nandirese ye n’akoleeza
N’abennyonnyolera bukya amutwala
Oli yatwalira ddala mbaki kale ssebo alabye nnyo
Tamanyangako nti n’obwenzi musango
Akitwala atyo gwe akivumirira oba ogereesa
Yakula akiraba mwe muva amata eka
Okwenjeera kuli musaayi
Leero buli kaze akabi Cissy akagabanyeeko
Omusango guno tugusibe kw’ani?
Ng’okutte ebyange okyabirowooza
Kuba ttooci mu mukyala wo wamuggya w’ani?
Ndowooza kaakati ssebo olabyewo
Weeyawulirewo munnange awaka osuza ki
Omukyala yennyini nga kisusunku
Nze nkuwagira okuba omuwuulu
Mukyala wo bw’aba atunula ng’omuto amazeewo
Nkusaasira siringi z’oyonoonye
Naye leka zife zzo Mukama alikuddizaawo
Gwe atannekkaanya wuwo nkugamba
Gwe atannekkaanya wuwo nkugamba
Omukazi eyemwetula tabaamu mpeke yaamwo
Nga buli gw’alabye amwanguyira nnyo
Eyo tule tule nsaba okugizza gye wagiggya
Nsaba okugizza gye wagiggya
Tandikira awo okubutazaama
Oliwunzika ovumbudde obuze obuvundu
Wadde eppaapaali liwoomera alya
Naye ssi gwe muti ogutemebwa ayoya okuzimba
Anyooma ebyange ojja kuwasa nnyo
Owunzike nga wetonze sinyumya mageege
Lw’olijja ewange n’ontegeeza
Nti tokyayimba buyimbi wabula oliko Katonda
Ebintu bino wabimanya otya?
Omukazi omutuufu bawasa nju
Fissa obudde wekkaanye wa gy’ava
Ate olina ssebo okutunulanga
N’amaaso gennyini gakulaga ekiti ekyo mw’agwa
Ye ate kaakati ki ndeekaana?
Buli agya mukyala we londoola wa gye wamuggya
Ssa ku minzaani empisa ze n’eka
Weesalirewo nti oba ono nina mufumbi
Saagala musaagire mu bigambo
Obufumbo buno kya buwangwa kirina okukuumwa
Nga n’amaka amalungi ebigavaamu
Nga n’amaka amalungi ebigavaamu
Eggwanga likula abagavaamu babeera bantu
Naye okuzaala mw’ono nagalaale
Olimba ani nti gw’azadde alibeera muntu?
Amuweese ku mabega atabaala kyalo
Naawe nyinyonnyola omuntu oyo akula amanyi ki?
Amukwese mu bisubi ali mu balenzi
Mu gennyini omwo muba temuyinza kuva muntu
Leka ndekere awo ojja na kuyomba
Tusisinkane nga ndeese ate byendikwasa
Munaabandabira ndaga mu kyalo
Eka eyo nvuddeyo kumpi ndi na muwuulu
Related:
Ennimiro Yokubuganga Lyrics by Herman Basudde
Bus Dunia Lyrics by Herman Basudde
Abakungubazi Lyrics by Herman Basudde
📣 Do you find Musiclyfer useful? Follow us on Facebook(@musiclyfer) and stay updated.


text:
Amawulire
Abasomesa ba Lubiri High basindikibwa ku alimanda
Ivan Ssenabulya
July 11th, 2022
Bya Ruth Anderah,
Abasomesa ba Lubiri High School, 2 abavunanibwa omusango gwobulagajavu bwebalemerwa okuziyiza abayizi okuwebuuka empisa mu baasi ne bazina amazina agatasaana, basindikibwa ku alimanda mu kkomera e Luzira lwamulamuzi Asuman Muhumuza ali mu musango gwabwe obutabaawo.
Lydia Nabakka ne Joseph Nsubuga babadde baleetebwa mu kkooti okuwulira okusaba kwabwe okwokweyimirirwa.
Kati omusango kwakudamu nga July 12th 2022 wansi womulamuzi Fedelis Otwoa.
Ku lwokutaano lwa ssabiiti ewedde ababiri bano balabikako mu kkooti ne bagulwako omusango gwobulagajavu nókulemerwa okuziyiza abayizi okuzza omusango.
Bano okukwatibwa kyadirira akatambi ka vidiyo akafuluma nga 10th june, akaalaga abayizi bessomero eryo abaali mu baasi nga bava ku mwoleso gwe byobulimi e jinja okutandika okuzina amazina agatasaana mu lujudde.
Ekikolwa kino kyavumirirwa nyo bannauganda na ddala abalwanirira eddembe lya bakyala, nga kyaletera abalabi okulowooza nti abayizi mu bikolwa byakwegadanga.
Kati oludda oluwaabi lunenya abasomesa bano okusigala nga batunulabutunuzi ku byonna ebyali bigenda mu maaso mu baasi


text:
Bulange Mengo
5 Ssebaaseka 2020
Mu ttuntu ya leero emu ku nnyumba z’Abalongo essatu ezisangibwa mu Masiro e Kasubi ekutte omuliro kyokka abakozi n’abasula mu Masiro nga beeyambisa ebyuma ebizikiza omuliro bakoze kinene okuzikiza omuliro n’okulaba nti omuliro guno tegwokya Balongo. Era Abalongo tebatuusiddwako bulabe bwonna. Ekitongole kya Poliisi ekizikiza omuliro nakyo kituuse mangu ddala era ne kiyamba nnyo mu kuzikiza omuliro era twebaza Poliisi ya Uganda olw’omulimo guno.
Ennyumba y’Abalongo eyidde yeesudde ebbanga ddene ddala okuva ewali Muzibu-Azaala-Mpanga ba Ssekabaka ba Buganda abana mwebaaterekebwa era ennyumba eno tetuukiddwako bulabe bwonna. Omulimo gw’okuzzaawo ennyumba eno tegukoseddwa mu ngeri yonna. Abamawulire bakiriziddwa okulaba Amasiro nga bwegali mu kiseera kino.
Poliisi ya Uganda etandise okunoonyereza ku kiki ekituufu ekiviiriddeko Ennyumba y’Abalongo okukwata omuliro era tujja bategeeza ebinaava mu kunoonyereza kuno.
Ssaabasajja Kabaka Awangaale
Owek Noah Kiyimba
Minisita w’Amawulire, Abagenyi era Omwogezi W’Obwakabaka.
Ekiwandiiko ekitongole ku muliro e Kasubi
Bulange Mengo


text:
Poliisi ennawunyi eya CPS mu Kampala ekutte abasajja basatu okuli; Abasa aka Duplicate , Sande Gerald ne Nyenso Magisibo bwebabadde bagezaako okumenya edduuka ku Ben Kiwanuka Street mu Kampala mu kiro ekikeesezza olwaleero. Bano bwebakebereddwa basangiddwa n’obwambe, ebiragalalagala n’ebintu ebikozesebwa okumenya amayumba.
Kyazuuliddwa nti omu ku bbo Sande yavunaanibwa omusango gw’obubbi omwaka oguwedde nasindikibwa ku alimanda mu kkomera e Luzira. Poliisi egumizza abasuubuzi nti nga bali awaka yakufuba okulaba nti eyongera obukuumi bw’amadduuka gaabwe nga eyogeramu Poliisi ennawunyi wamu n’abo abali ku bigere.


text:
Akakiiko akalwanyisa obuli bw’enguzi n’obukenuzi okuva mu maka g’omukulembeze w’eggwanga aka Anti Corruption Unit – State House Uganda nga kakolera wamu ne Uganda Police Force olunaku lw’eggulo kakutte abakozi ba Gavumenti ku Disitulikiti y’e Soroti nga kigambibwa nti bakozeasa bubi offiisi zaabwe saako nokuleetera Gavumenti okufiirwa ensimbi nga bongeramu ensimbi ku misaala. Kigambibwa nti ensimbi ezisoba mu bukadde 500 zasasulwa abakozi ba Gavumenti abataliiyo wamu naabo abawummula nga baweebwa akasiimo. Abakwatiddwa kuliko; Okello Micheal- Internal Auditor, Oonyu Charles – Human Resource Officer ne Okanya Simon- Principal Human Resource Officer ngono bazze bamwemulugunyaako nti akaka abakozi ba Gavumenti abawummula ababa bafunye akasiimo kaabwe okuzza ensimbi ezimu ngabalambi nga Gavumenti bweyakola ensobi nebawa ensimbi nnyingi.
Okanya Simon, olunaku olwaleero asimbiddwa mu Kkooti navunaanibwa omusango gwokufuna ensimbi mu lukujjukujju. Kigambibwa nti ono yajja ensimbi obukadde 20 ku mukozi wa Gavumenti eyali yawummula nebamuwa akasiimo nga agamba nti baali bakoze ensobi nebamuwa ssente nnyingi. Asindikiddwa ku alimanda.
Share.


text:
Police e Kabalagala mu kibuga Kampala eggalidde Dr. Akuku Doreen ne Nurse Nabakooza abakozi ku ddwaliro lya Daphine medical centre, nga bano bateeberezebwa okukuba omwana ow’emyeezi omwenda eddagala eryamusse.
Okukwatibwa kyavudde ku mukyaala Ainembabazi Jerodine nga mutuuze we Buziga okutwala mutabaniwe Akankwaasa Mesaya ku ddwaliro okumugema, kyokka olwamukuba empiso y’eddagala naazirika teyadda ngulu.
Kigambibwa nti omwana ono olwakubiddwa empiso eyamuggye mu budde ,abasawo bano baasindise maamawe ku ddwaliro eddala, gyebaakabatemedde nti yabadde mufu wajjo.
Omwogezi wa police mu ggwanga Fred Enanga agambye nti okunoonyereza ku nfa y’Omwanka ono kutandise, omuli n’Okwekebejja eddagala eryakozeseddwa.
Bisakiddwa: Kato Denis


text:
ENO YE NTANDA 28.10.2022
Mu program Entanda ya Buganda mu kiro kya 28.10.2022 ku 88.8 FM, abamegganyi Kaamulali Kasirye Mugambe eyafunye obugoba 38 ne Lumala Grace eyafunye obugoba 08 baayiseewo okwesogga olumeggana oluddirira, ate Kagolo Henry Myres Omuhweju eyafunye obugoba 04 yawanduse.
Entanda ya Buganda ewagiddwa Home Connect Properties Uganda Ltd.
Ebibuuzo ebyabuuziddwa:
1. Emikisa ebiri egy’ebika by’abaganda – Bitugatta, bikola emirimu gy’obwakabaka.
2. Omuzizo gw’okuzza entobo mu kibbo – Omukazi akyazaala tazza ntobo mu kibbo.
3. Amakulu g’ebisoko, Okutemaatema embogo n’okulunda embogo – okujja obutiko obubaala, okulunda embogo kitegeeza kufa.
4. Ekitongole ekikola n’okulabirira engatto za Kabaka kiyitibwa kitya – Ekigatto.
5. Amasaza ga Buganda abiri omwalangirirwa omuggalo olwekirwadde kya ebola – Buweekula ne Ssingo.
6. Amakulu g’ekigambo empale – eyaffe abantu n’eyenkoko.
7. Amannya g’omuwandiisi w’omuzannyo Omunaala – Charles James Ssenkubuge.
8. Obubonero bubiri obw’obubbiro bw’abaganda nga bimera – Akatinvuma, n’obugala.
9. Amazzi g’entamu teganaaba mu ngalo, lwaki? – Omukyala bwaganaaba mu ngalo emmere ebula.
10. Enjawulo y’ebisoko okusinziira ku makulu gaabyo, Okuba mu ssessirinza, n’okusula ku ssessirinza – Okusula abantu webafiiriddwa, n’okubeera mu buzibu obwamaanyi.
11. Naabaana abato mu lubiri balina ekitongole ekibatwala – Ekitatya.
12. Omuvubuka eyeefuze amawulire ng’alumiriza nti baamuggyamu ensigo nga teyeeyagalidde – Muhamood Kabanda.
13. Amakulu g’ekigambo lugoye – Olwambalwa n’olulagala lwa lumonde olugenda okubyalibwa.
14. Ani yawandiika omuzannyo ssemitego – Mercy Mirembe.
15. Obubonero bubiri obw’ebika by’Abaganda – Akabbiro n’omubala.
16. Omuzizo ogwekuusa ku kambe akayitibwa engera – Tekakola mmere ya nnyini mu.
17. Enjawulo mu bisoko bino, Okulaga eryoyo n’okukulukuta omwoyo – Okulaga eryoyo Okulaga embeera eyobutayagaliza ate okukulukuta omwoyo kuba kusaarirwa.
18. Ekitongole ekibeeramu abasajja abakadde mu lubiri kiyitibwa kitya? – Ekitete.
19. Amannya g’omubaka wa Parliament eyaleeta etteeka ly’enkola y’emitimbagano – Hon Muhammad Nsereko.
20. Amakulu g’ekigambo akavangata – Waliwo akavangata ka ssente z’empapula n’obutiko obukalu obuyooleddwa n’omukono gumu.
21. Ani yawandiika omuzannyo Muduuma kwekwaffe – Wycliffe Kiyingi.
22. Olugero: Siwa muto lugero – Nga talumanyi.
23. Omwana gwebayita ganaakalira mu kkubo – ye mwana alya ennyo mu kyalo.
24. Omuwala Nakijoba yeyasookera ddala okusitulanga ekiwu kya Kabaka yasooka kuyitibwa linnya ki? – Namakula.
25. Ennyumba gyebazimba nga yakiggwerawo nga ya ssanja eweebwa linnya ki? -.Ekikaabugo.
26. Olugero: Ttooke ssake, lyerikira okuwooma.
27. Ku kkanzu awo ng’awabeera kkabba walukibwawo akakoloboze akamyufu, kaweebwa linnya ki? – Akasoke.
28. Mpaayo erinnya eddala eriweebwa obutiko obubaala obutuuse okuggya – Mufu.
29. Ekyayi kyebayita ekyaggalwe kyekiba kitya? – Ekyayi ekikaddiyidde ku kitooke.
30. Olugero: Tebakikola nze nentuula – Akuttira obufumbo.
31. Ssinga oli akugamba nti Mugoziita oyo yafa omwoyo aba ategeezaki? – Okubeera n’omutima omubi.
32. Ekikolwa eky’okukuula obuddoddo wansi w’ekitooke olyoke oyunjeewo ettooke, kiweebwa linnya ki? – Okugula ettooke.
33. Erinnya Tajuuba lya bambejja, liva mu lugero ki? – Emmeeme etajuuba bigambo, ekwogeza munno kyatalyerabira.
34. Omugongo gw’omuntu omuwanvu ate nga gweweseemu – Mmasuka.
35. Olugero: Ssekamuli kansaze, Nga ggwe okagogombodde.
36. Omulimu omukulu ogw’ekitongole ekimese – Ekirabirira amayembe ga Kabaka.
37. Kabaka Kintu mu Buganda alinamu embiri bbiri, zisangibwa ku byalo ki? – Manjiira n’e Nnono.
38. Olugero: Olunaanoba – Telubula mbejjerezo.
39. Omuntu gwebayita omusirannumbu yaaba atya? – Omuntu akola ebirumya abalala.
40. Olugero: Kasajja kaawano Nga tekannaleeta ttu lya nnyama.
41. Ekitoole ekyakasimbibwa, olulagala lwekireeta luyitibwa lutya? – Lugemo.
42. Omulangira asikira obwakabaka ayambazibwa ekikomo ekitabule, kigendererwamu ki? – Kigenderera kumwawula ku balangira abalala.
43. Akantu akalinga engule akabeera ku mutwe gw’enkofu – Ttembere.
44. Ekisoko okulukisa enjulu enkonokono kitegeeza ki? – Okukola ekintu nekitanyirira.
45. Abatabaazi baasibanga ku mitwe gyabwe emige, baagikolanga mu ki? Baagikolanga mu bisubi oba mu bikoola by’emiti.
Bikuŋŋaanyiziddwa: Kamulegeya Achileo K.


text:
Ttiimu y’eggwanga ey’omupiira ogw’ebigere eyabazannyi abatasussa myaka 23 eya Uganda Kobs egenze Libya, okwetaba mu mpaka ez’omukwano eza Tri Nation Tournment ezigenda okubeera mu kibuga Benghazi.
Uganda Kobs yakuzannya ne Libya nga 21 omwezi guno ogwa September, olwo ezeeko Tanzania nga 24 era omwezi guno.
Empaka zino zigendereddwamu okuteekateeka ttiimu y’eggwanga eyabazannyi abatasussa myaka 23 eya Uganda Kobs, okwetegekera okuzannya ne Guinea mu mpaka za AFCON U23 qualifiers.
Uganda Kobs yakuzannya ne Guinea wakati wa nga 21 ne 23 October,2022 e Guinea, ate okuddingana kwakubaawo wakati wa nga 28 ne 30 October omwaka guno wano mu Uganda.
Empaka za Africa Cup of Nations U23 zigenda okubeera Morocco okuva nga 2 okutuuka nga 26 November 2023.
Empaka ezakamalirizo zigenda kwetabwamu amawanga 8, era zakukolanga akasunsula k’amawanga 3 aganaakiikirira semazinga Africa mu mpaka za Olympics eza 2024 ezinabeera e Paris mu Bufalansa.
Mu mpaka ezasembayo mu 2021, Uganda Kobs yakola bulungi mu luzannya olwakamalirizo olwémpaka ezaali e Mauritius, wabula Ghana négitwalako ekikopo.
Bisakiddwa: Issah Kimbugwe


text:
806 Views
Hhmm... hillary baby Killer boy on beat Silver records [CHOROUS] Nze gwe wange Nze nakwegomba nakwegomba Nze bulikyoyina nakyegomba Nze gwe wange Nakwegomba Mubona nakwegomba nze Nze bulikikuliko kyegomba nze [VERSE 1] Heh Onyirira nyo onyirira nyo.... baby... Wankuba kuva wansi Olina olususu olulungi Babe oyambala bulungi Envirizo nungi Olina Style e nungi Ontanbulila bulungi Many girls are seen by my eyes ut unseen by my heart Coz You\' re the gal i feel and want inside... of me [PRECHOROUS] Heh You move like a diva Your curves flow smooth like a river Yeh Me feel you so Deeper Like the length of the Ocean so Deeper [CHOROUS] Nze gwe wange Nze nakwegomba Nakwegomba Nze bulikyoyina nakyegomba Nze gwe wange nakwegomba Mubona nakwegomba Nze bulikikuliko kyegomba nze [VERSE 2] hmmm Sirabangayo kintu kutukula Kinyirira okusinga awo babe woli Nze, njagala mbere awo woli Kuba esanyu lyange dilyawo woli Your smile.. brings light deep inside my heart These feelings i! These feelings i, feel for you.. gat no control No No ya yah! Pictures of you keep filling my minds everyday Everyday ya.ya...i [PRECHOROUS] Heh You move like a diva Your curves flow smooth like a river Yeh Me feel you so Deeper Like the length of the Ocean so Deeper [CHOROUS] Nze gwe wange Nze nakwegomba Nakwegomba Nze bulikyoyina nakyegomba Nze gwe wange Nakwegomba Mubona nakwegomba Nze bulikikuliko kyegomba nze [VERSE 3] hmm... Gwa alina, byona.nzee.byenjagala 100 ku kinakyo.. nze nalonda gwe Nze namatira gwe... Face etukula tekuli kamogo Ono mwana anyirira simuta. newoleta omugo Ezo lamborgine tondetera Nze tondetera...ha [CHOROUS] Nze gwe wange Baby youuuuuuuu.... Nze nakwegomba Nakwegomba Nze bulikyoyina nakyegomba Nze gwe wange Its only you and i Nakwegomba Mubona nakwegomba Nze bulikikuliko kyegomba nze Nze gwe wange Yeahhhhihh Nze nakwegomba Yeahhhhihh Nakwegomba Nze bulikyoyina nakyegomba Ehhhhh ohowuuuu yaaah! Nze gwe wange Nakwegomba Hillary
Advertisement
Nakwegomba | Hilary Je
807 Views
Sugar | Rebo Chapo
98 Views
Lindako | Maurice Kirya
351 Views
Sinza | Eddy Kenzo
1343 Views
Am Badder featuring Jowy Landa | Grenade Official
1215 Views
Njakukadiwa Nawe | Daddy Andre
1237 Views
Love Story | Ykee Benda
1231 Views
Dear Ex | Liam Voice
3801 Views
Under Wraps | Mugabi Kenneth
703 Views
Advertisement


text:
Pooriisi omu disiturikiti ya Mityana eine omukihome kyayo abashaija 6 b’embundu abi eriyo necondoozaho ahabw’ebikorwa byabo ahi babaire baburizeho omuntu n’emotoka ye.
Samson Kisekka, omutuura w’omu tauni ya Kiryokya omu gomborora eya Kalangalo ahambirwe guruupu y’abashaija b’embundu abashazireho ekyaro batyo bakamutwara batamanyeiseho batuura ninga orikukurira eby’okwerinda omukyaro ekyo.
Kisekka n’omushuubuzi w’omuri Kampala kandi hoona nabwo orikutuura Kiryokya ahi akwateirwe akabuzibwaho abanyambundu, abaire yaaheza kuhika omukyaro n’emotoka ye nsya eya Toyota Harrier.
Suuna Golooba, ori Ceyamaani w’ekyaro kya Kiryokya naagira ngu ab’eby’okwerinda aba babaire bari 5 n’omukazi omwe boona baine embundu obwo barikutamburira omu motoka y’ekika ekya Saloon.
Ignatius Otong, ori omuduumizi wa pooriisi ahabw’ekyanga ekya Wamala yaayanga kugamba aha nshonga egi beitu yaahamya okukwata kw’abantu 6 kandi ngu bariyo nibacondoozibwaho.


text:
Bya Elisa Nicholas Ssekitende
Omulabirizi w’e Mukono Rt.Rev.Bishop James William Ssebaggala, awadde abantu amagezi okukomya okulowoolereza mukuweebwa, wabula berwaneko bokka na bokka okukyusa embeera zaabwe.
Kitaffe mu Katonda Ssebaggala asinzidde ku Ssomero lya Ndeeba C/U Primary School, gyabadde mukulambula obusumba bw’endeeba n’okusibuula abakristaayo wakati mukweetegekera okuwummula omwaka ogujja, n’ategeeza nga Katonda bweyatonda omuntu n’amuwa emikono n’amagulu n’obusobozi bw’okwetusaako buli kintu, nga nabwekityo Enkola y’okusabiriza esaanye ekome.
Ono era alabudde neku Ssomero lya Ssezibwa C/U Primary School, ng’ali wamu n’omusumba w’obusumba bwa Ndeeba Rev.Charles Bukenya. Omukulu w’essomero ly’e Ndeeba era y’akulira abakulu b’amasomero ga Kkanisa mu Kitundu kino, awanjagidde omulabirizi ku Bizimbe by’amasomero ga Kkanisa ebifumye, nga bijjudde enjatika, abayizi basoma tebetaaya era nga byoolekedde okugwa, kyokka Omulabirizi Ssebaggala n’amuwa Amagezi banoonye engeri y’okugaddaabiriza.
Abaweereza mu Kkanisa ya Uganda bawummulira ku Myaka 65, ng’omulabirizi Ssebaggala agenda kugyiweza Omwaka ogujja era awummule obuweereza. Abayizi ba Ndeeba Church of Uganda Bayise mu Luyimba, nebatendereza obuweereza bwa Bishop obuyitimusizza Mukono, omuli okutumbula omutindo gw’amasomero, eby’obulamu n’ebirala ntoko.